
Ons vertoef 'n rukkie... 


voor ons huiswaarts keer. Rustig wissel ons 'n praatjie met vriende en kennisse. 


So sal u ook by Volkskas kan vertoef. Volkskas se mense is mos bekende mense 
in ons land. Volkskas is 'n bekende bank. Met meer as 400 kantore in die Republiek 
en Suidwes, bring die bank sy kwaliteitsdienslewering tot op u drumpel—hetsy 
grootstad of kleindorpie. Volkskas het meer as 200 agente en korrespondente in 
die buiteland, lewer 'n wêreldwye sowel as 'n landwye bankdiens. Die bank is ingerig 
om elke denkbare geldtransaksie te hanteer vir kerk en staat, boer en “OPEENS, 


belegger en salarisman EE 
—van Stampriet in Suid- VO Ë K SKASE 6 
wes tot op enige plek BEPERK ei 
op die aardbol. (Geregistreerde Handelsbank) Hoofkantoor: FEE 

OKTOBER 1968 





REWOLUSIE 
OF REFORMASIE 


Vir drie eeue word die geseënde vrugte van 
IN H O LI D die Reformasie, veral in die Westerse lande, maar 
ook elders gepluk. Die Reformasie van die sestien- 
de eeu het 'n end gemaak aan die tirannie van die 


Rewolusie of Reformasie .. .. 1 : s ; 
Middeleeuse kerk. Die grondslag van die Kerk- 
Terugblik op die griep van 1918 2 hervorming was die Heilige Skrif. Dit was 'n 
Oordenking .. . . ie 3 beweging terug na die Christus van die Skrif, na 
DIERE EE ig Mee oe mG Sy verlossingswerk aan die kruis, na Sy vrymaking 
ë van die deur sonde gebonde mens. Dit was `n 
Die Roomse Kerk en Afrikaans 9 vrymaking van gewetensdwang deur die pouslike 
Dies eppins ld OE gesag opgelê, 'n vrymaking om God vryelik te dien 
OE EE) ea pie ED ooreenkomstig die Heilige Skrif onder leiding van 


die Heilige Gees. 


Dankbetuiging ds. P. J. J. Venter 12 ; : : ; ” 
Hierdie hervormingsbeweging kon deur niks 


vu EE Es gestuit word nie, ook nie deur die bitterste ver- 


Die middestad Johannesburg .. 13 volgings nie, nie deur brandstapels en nie deur 
pynbanke nie. Soos 'n onkeerbare golf het dit voort- 


Ons nis. sad ers. ala . 

$ gerol van volk tot volk, selfs van kontinent tot 
Die Morjaosierande ED kontinent. Dit het leiers en -volgelinge besiel. Dit 
Wyle mev. ds. Mouton . . . . 16 het oorredings- en stootkrag gehad. Binne 'n paar 
Mo Rg AE dekades het groot veranderinge. in die. lande van 


: ta Wes-Europa ingetree. Dit was 'n geloofsdaad wat 
Bid de EE EG Dar die krag van die evangelie aan die lig gebring het. 
Dit het diep ingegryp in die harte van mense en 


Erns en Pret in Kerklike Lewe 18 , 
van volke. Soos Paulus en die ander apostels die 


SEOEREMIE ES ve ae boe den EES Grieks-Romeinse wêreld uitgedaag en beinvloed het, 
Krugerstandbeeld .. .. .. . . 19 so het Luther en Calvyn 'n vernuwing in die Duitse 
Blanke é2 Bantoe. ARE KDO Ryk van Karel V gebring. In navolging. van die 
EERS : apostels van die Here het hulle die verbreiding van 
Ao] EAEE HETOIRE ER EIN die evangelie deur wapengeweld afgewys. Dit moes 
Die Wêreldraad en Geweld .. .. 22 geskied deur die krag van die Woord van God. 
Wat leesions ie ak ad Nou drie eeue later 'word reformasie deur 
In Memoriam-Doodsberigte .. .. 24 rewolusie verdring. Van eersgenoemde word nou 
Aniptelike-Berië ed n AYANG 25 niks meer verwag nie, van laasgenoemde alles. 
Gemeentelike Berigte . . . . . % Waar reformasie die werk is. van die Gees van 


God wat lewe in: doodsbeendere bring, daar is 
rewolusie die werk van die gees uit die. AE 
-B. Dit gaan meesal gepaard met geweld en bloedver- 
EENDE IE Nr. 7 AA EE Dit ontsien niks en niemand nie. Die ver- 
 ordeninge van God moet plek maak vir. eiewysheid 
en willekeur van mense. Alle gesag word omver 
gegooi, ook die goddelike gesag. Die Reformasie 


] Blaai om 


REWOLUSIE OF REFORMASIE 


was 'n geloofsdaad, maar die rewolusie is die kind 
van die ongeloof. 


Nou is dit opvallend hoedat die rewolusie wat 
sporadies in die verlede voorgekom het, nou geen 
seldsame verskynsel meer is nie. In die verlede was 
daar eintlik net twee uitstaande rewolusies nl. die 
Franse in 1789 en die Russiese in 1917. Nou egter, 
'n half eeu later, kom rewolusies kort-kort voor. Die 
mees opvallende is die van Sjina en van Kuba. 


Maar die wêreld is nou ryp vir rewolusies en 
geweld. Dit word nie alleen van kommunistiese 
dakke af verkondig nie, maar selfs in internasionale 
kerklike vergaderinge bepleit. Ook die teologie het 
plek daarvoor ingeruim en kansels help dit aanprys. 
So ver is dit gevoer dat nie alleen kommuniste dit 
verkondig nie, maar ook kerkmanne. 


As persberigte korrek is, is geweld op die 


jongste sitting van die Wêreldraad van Kerke in 
Swede bepleit. 


As geweld eers ontketen is, brandstigting en 
verwoesting eers aan die gang gesit is, wanorde 
en ontwrigting eers aanwesig is, wat en wie sal 
dan die geweld by 'n minimum beperk? Sal dit nie 
gou ontaard in 'n maksimum van geweld en 'n 
minimum van geregtigheid nie? Sal die Kommuniste 
dan nie die gesag oorneem of probeer oorneem nie, 
soos hulle in die een land na die ander, waar geweld 
die kop uitgesteek het, gedoen het? 


Hierdie taal is nie die taal var, Wittenberg nie, 
maar van Moskou. Die reformatore het geweld 
afgewys, Marx het dit bepleit. Sy rewolusionêre 
idees verwerp ons. En ons dank God vir die Re- 
formasie en vir die reformatoriese stelling: Alleen 
die Woord. 

Joh. Dreyer. 





TERUGBLIK OP DIE 


Oktober 1918 was een van die droewigste 
maande in die geskiedenis van ons volk. Daar was 
'n roukleed gesprei oor die lengte en breedte van 
die land. Daar was droefheid bykans in elke gesin 
oor familielede wat as gevolg van die griep, bekend 
as die Spaanse griep, beswyk het. 


Die sieketal het so toegeneem, dat daar geen 
plek in die hospitale meer was nie. Die doktors 
en verpleegsters het dag en nag ure oortyd gewerk, 
maar kon tog nie al die gevalle behartig nie. In 
baie huise het siekes gelê sonder versorging en 
selfs gesterwe sonder dat daar iemand by was of 
daarvan geweet het. Die sterfgevalle het so toe- 
geneem dat almal nie behartig kon word nie. 


In ons groot stede is daagliks tot 200 begrawe. 
Die kerkhowe het elke dag 'n gedrang van wenende 
roubedrywers gehad. 


Die getal dooies het voortdurend geklim. Werk- 
saamhede is hier en daar totaal ontwrig, in sommige 
gevalle selfs gestaak. Sommige busse en trems en 
treine het nie meer geloop nie, omdat daar geen 
bestuurders en kondukteurs was nie. Skole en uni- 
versiteite is gesluit. In 'n Universiteitskoshuis waar 
ondergetekende self in was, was daar drie gesonde 
studente wat die ander sestig sowel as die perso- 
neel moes versorg. Ook myne kon weens gebrek 
aan mankrag nie aan die gang bly nie. In baie ge- 
valle was daar niemand om die diere te versorg 
nie. Hulle het in die stalle vas gestaan sonder kos 
en water, want ook die bediendes was almal siek 

of al oorlede. 

GRIEP VAN 1918 


Duisende kinders het albei hulle ouers verloor, 
tienduisendes het een verloor. 


Intussen het die eerste wêreldoorlog nog voort- 
gewoed in Wes-Europa. Honderd duisendes het 
maandeliks op die slagvelde gesneuwel en daar- 
onder duisende Suid-Afrikaanse burgers, wat nadat 
hulle twaalf jaar tevore vrede met Brittanje gemaak 
het na die oorwinning op die Boerekommando's, 
die wapens tot hulp van Groot Brittanje opgeneem 
het. 'n Paar oor die 6,600 van ons manne het hulle 
lewens gegee, maar die griepvirus het nog meer 
lewens geëis. Die oorlog het gedurende vier jaar die 
groot getal van ons manne geneem, maar die 
griep het gedurende vier maande meer slagoffers 
gehad nl. ongeveer 1,000.000 blank en nie-blank. 

( 

Inderdaad die hand van die Here was swaar 
op ons volk. Maar ons volk ken ook die ,,Toevlug 
van geslag tot geslag”. Daar het verootmoediging 
gekom. Die volk het die hande gevou en die knieë 
in sy diepe nood gebuig voor die Beskikker van 
ons lot. Met diep ontsag het die smeekbedes om- 
hoog geklim. Skuld is bely: 


,Dis waar, 'n donker skuldverlede 
leef in ons heugenis; 

maar al ons ongeregtighede 
word deur U uitgewis”. 


(Berymde Ps. 65:2.) 


Die Hoorder van die gebed het uitkoms gegee. 
So onverwags as wat die griepepidemie gekom 


het, so gou het dit daarna verdwyn. 
Joh. Dreyer. 


ele Did Te 





NEHEMIA 4:14: 
Julle moet nie bang wees vir hulle nie; dink 
aan die grote en gedugte Here en veg vir julle 
broers, julle seuns en julle dogters, julle vroue 
en julle huise. 


KERKHERVORMING 


Omdat die mens van nature verkies 
om sy eie wil, sy eie hartstogte, wen- 
se en begeertes te bevredig en hoër te 
ag as gehoorsaamheid aan die wil en 
wet van God, het die uitverkorenes 
van God op aarde, wat Hy tot 'n ge- 
meente byeenbring, omdat hulle sy 
eer en die verheerliking van sy naam 
soek, voortdurend 'n stryd in hierdie 
wêreld om te voer. Daar was tye, soos 
ook die tyd waarin Nehemia geleef 
het, waarin dit wou voorkom asof die 
voortgang van die evangelie deur 
wêreldbeskouinge, en magte oorwel- 
dig word. 


Alleen met die oog op die gedugte 
God, in die geloofsvertroue dat Hy die 
wêreld oorwin het, kon onder die 
grootste druk en vervolging volhard 
word. Deur die geloof in die reg van 
die saak van God is nuwe krag en be- 
sieling gebore .. . onder die mees de- 
primerende omstandighede het die 
mens deur sy geloof in die bystand 
van God bomenslike moed en kragte 
geput uit die reddende hand van God. 


Met hierdie geloof kon Nehemia 
sy verlange en wens verwesenlik. Meer 
nog, deur hierdie onwankelbare geloof 
in Gods beloftes het die verlange van 
Nehemia 'n lewensroeping en lewens- 
taak geword. As hy Jerusalem sien, 
omgestote mure en afgebrande poorte, 
dan word sy gees in sy binneste nie 
verlam nie, nee, hy word nie ontmoe- 
dig as hy die vervalle Skaapspoort, 
Dalpoort en Mispoort aanskou nie. Hy 
het gekom om dit te herstel, en dit 
sal hy ook doen. Hy hoor die bespot- 
ting: as 'n jakkals daarteen opspring 
dan sal hy hulle klipmuur omgooi. Hy 
hoor dat Sanballat en Tobia die Am- 
moniet gereedmaak om hulle planne te 
verydel. Maar hy vrees nog nie, want 
hy weet omdat dit gaan om die uit- 
voering van die wil van God en die 
gehoorsaamheid van sy opdrag, daar- 
om sal God dit laat slaag. Ook ver- 
twyfeling onder eie volksgenote, Juda 
wat sê dat die krag van die lasdraers 
beswyk, Israeliete wat saamstroom om 
hulle te oorreed om die werk te staak, 
stuit geensins sy onderneming nie, 
maar met vasberadenheid tref hy voor- 
bereiding om hierdie aanvalle te stuit, 
en alle teenkanting die hoof te bied. 
Daarom rig hy tot die volk hierdie 
woorde: Julle moenie bang wees vir 
hulle nie. Dink aan die grote en gedug- 
te Here, en veg vir julle broers, julle 
Seuns en julle dogters, julle vroue en 


julle huise. Dit is seker uitputtend om 
onder ontmoedigende omstandighede 
die las van die balk te dra en te sweet 
by die ingrawing van nuwe deure ... 
dit sou seker lekkerder wees om rustig 
te sit, in die normale gang van die 
lewe, jou maar te onderwerp aan alles 
wat oor jou kom .. . maar dink daar- 
aan vir wie dit gedoen word. 


Soos Nehemia van gister, het menige 
ander gestaan, en soos bondgenote, ge- 
loofsgenote, saamgedra het aan die 
klippe en balke, en saam deur die nag- 
te waggestaan het, gewerk het vandat 
die rooidag uitkom, totdat die sterre 
verskyn, so het menigtes hulle lewens- 
roeping in onbaatsugtige trou uitge- 
lewe. 





Ds. N. H. Buitenweg 





So het die Hervormers gestaan. 
Vanweë die oortuiging in die reg van 
hulle saak, vanweë hulle geloof dat 
dit hier om die saak van God gaan, 
kon geen struikelblok, teleurstelling of 
vyandskap hulle ondernemingsgees 
demp en hulle lewensroeping ongedaan 
maak nie. Uit hierdie lewensdaad, ge- 
dra deur God, het ons voorgeslag hulle 
roeping ontvang . . . en ook hier in 
Suid-Afrika het 'n handjievol hulle 
lewensroeping aanvaar en met verlies 
van goed en bloed, meegebring dat 
hierdie blye boodskap oor ons grens- 
lose vlaktes weerklink het. 


Maar daar is tekens van val, om- 
gestote mure en verbrande poorte. En 
wie ween daaroor? Sal die kerk, en 
dit wil sê, sal die lidmate dit dan nie 
raaksien nie? Sal ons nie ernstig on- 
dersoek instel nie? Die magtigste 
muur, Gods Woord, 1ê plek plek om- 
vergegooi. Dit wat die kragtigste van 
die reformasie was, waarom dit wesen- 
lik gegaan het, die gesag van die 
Woord van God, word deur die heden- 
daagste christendom, nie meer van 
betekenis geag nie, tensy dit vir mens- 
like ideologieë vrugbaar gebruik kan 
word. Dit is nie meer die openbaring 
van die ewige waarheid aangaande God 
nie, dit bevat nie meer die Woord, as 
die weg, die waarheid en die lewe nie, 
dit is nog slegs die geskiedenis van 
'n sosiale held wat prikkelende idees, 
wat nuttig kan wees vir rewolusionis- 
tiese wêreldprogramme, nagelaat het. 


Of die Christus nou God self was, of 
Sy dood nou plaasvervangende lyding 
was, of Hy nou werklik opgestaan en 
ten hemel gevaar het, dit is nie wesen- 
lik van belang nie. Want daar is nie 
meer 'n koninkryk van God nie, hier- 
die kosmos is die koninkryk van God, 
daar is geen ander tyd of ruimte, in 
heerlikheid groter, as die tyd en ruim- 
te wat die mens kan betree, waaroor 
die mens kan heers, en wat die mens 
kan beheers nie. Daar is nie meer 'n 
hoër wil, 'n hoër wet waaronder die 
mens hoef te buig nie, want daar be- 
staan nie meer 'n transedentale God 
nie. Hierdie God is dood. Hy is nie 
Skepper nie, maar hy is produk van 
menslike besinning . . . 'n idee. Hier- 
die idee bepaal menslike handelinge, 
en regverdig alles, ongeag of dit in 
botsing kom met bestaande ordes of 
kulture of beskawings of eiendomme 
waaraan ander hulle lewe lank ge- 
arbei het, en waarvoor alles opgeoffer 
is. 

Die waarheid in die openbaring van 
die ellende van die mens wil die mens 
nie vandag aanvaar nie want in hier- 
die wêreld waar daar geen sprake is 
van 'n God nie, en van `'n skeppings- 
plan nie, bestaan daar net eenvoudig 
nie so iets as sonde en ongeregtigheid 
voor God nie. Die verlossing deur die 
soendood van Christus is oorboord 
gegooi, en die mensekind het geen be- 
hoefte aan die boodskap van die kerk 
van Christus nie. Om lewend aktief 
ingeskakel te wees in 'n Christelike 
gemeenskap, word nog slegs gesien as 
'n soort van liefhebbery, `n stokperdjie 
waaraan iemand kan behoort as hy 
daarin belangstel. 

Die een poort na die ander word 
verbrand, en daar is geen beskerming 
meer vir die behoud van die Christe- 
like karakter nie. Die Sanballats en 
Tobianiete is daarop uit om alles te 
vernietig en enige poging tot herstel 
en verskansing te fnuik en te verydel. 

En in ons midde die stemme van 
hulle wat bang word en so nuttige 
pleitbesorgers en propagandiste word 
van hierdie wêreldgod waaraan die 
mens hom verslaaf, bruikbare mense 
wat in hierdie ontgoddelikingsproses 
aan rewolusie en terrorisme en fan- 
dalisme die etiket van Christelikheid 
plak. Ja, geliefde leser, in ons midde, 
die midde van die kerk in die wêreld, 
die stemme van satanskinders wat sê: 


[] Vervolg op bladsy 10 

WAAR MENS TUIS VOEL 





Totale Bates R100,000,000. Voorsitter Dr. M. $. Louw 

“ 

Elke deel van u liggaam kry 
sy lewensenergie van die suur- 
stof en voedingstowwe in die 
bloedstroom. Bloed sirkuleer om- 
dat dit gepomp word deur die 
hart — die wonderbaarlike, ge- 
spierde masjien wat jaar in jaar 
uit onophoudelik werk om lewe 
en gesondheid te bewaar. 


Soms word die hart wel `n bie- 
tjie moeg, sy klopping swak of 
onreëlmatig. Dit is egter nie altyd 
aan 'n ernstige hartkwaal (n saak 
vir die spesialis!) te wyte nie. 
Dikwels dui dit eenvoudig op ver- 
swakte hartspiere en gevolglike 
ondervoeding van u liggaam . .. 
en dit kan u baie afmat en uiput. 


In sulke gevalle gee Dr. Allens- 
Watersugpille doeltreffende ver- 
ligtint. Dr. Allens-Watersugpille 
belemmer nie enige ander behan- 
deling wat u ondergaan nie, maar 
as u wel 'n dokter raadpleeg, sê 
hom dat u hulle gebruik. 


Dr. Allens- 
Watersug- 
Pille 


75c by apteke oral 











MAARTEN LUTHER 


Oktobermaand is vir die kerke 
van die hervorming altyd 'n beson- 
dere maand hoofsaaklik vanweë twee 
redes. In die eerste plek gedenk ons 
dan die heldegestaltes uit die geskiede- 
nis van die kerk in die sestiende eeu. 
Dink ons aan manne soos Martin 
Luther, Johannes Calvyn, Martin Bu- 
cer, Heinrich Bullinger, Philippus Me- 
lanchton en al die ander wat die 
besondere kleinood van die ware 
geloof in die sestiende eeu her-ontdek 
het en dit in daardie tyd weer lewend 
gemaak het. Die aanknopingspunt vir 
hierdie herdenking is die gebeure op 
31 Oktober 1517 toe Martin Luther sy 
vyf-en-negentig stellings teen die 
roomse Aflaatleer en praktyk gepubli- 
seer het. Hoewel die 95 stellings alles 
behalwe 'n program vir die hervor- 
ming van die leer en lewe van die 
destydse kerk was, is daarmee die 
eerste punte van SO 'n program ge- 
formuleer en vandaar het die hervor- 
ming van die kerk, in hoof en in 
lede, sy loop en vaart begin kry. Aan 
die gebeure van 31 Oktober 1517 is 
die naam van Martin Luther onafskei- 
baar verbonde. In die daaropvolgende 
gebeurtenisse het egter ander manne 
66k na vore getree. Manne soos 
Philippus Melanchton, die ,,leermees- 
ter van Duitsland”, één van die skerp- 
sinnigste intellektuele figure van die 
hervormingsbeweging, die man wat die 
beroemde Belydenis van Augsburg vir 
die Lutherse kerke opgestel het. Daa 
dink mens aan Huldrych Zwingli, die 
hervormer van Duitssprekende Swit- 
serland, wat op betreklik jeugdige leef- 
tyd op die slagveld by Kappel, in 


KERKHERVORMING VAN DIE 


SESTIENDE EEU 


Prof. dr. A. D. Pont 


die kerk, die man wat vanuit sy stu- 
deerkamer in Genêve die gang van 
die wêreld se geskiedenis beslissend 
stryd teen `n roomse leërmag, ge- 
sneuwel het waarna sy stoflike oor- 
skot uitmekaargekap en verbrand is. 
Dan is daar die monumentale figuur 
van Johannes Calvyn, die hervormer 
van Franssprekende Switserland en 
Frankryk, klein, tenger en sieklik van 
liggaam maar 'n man met `n onuit- 
blusbare gees, seker één van die aller- 
grootste sistematiese teoloë van alle 
tye, die meesterlike organisator van 








ZWINGLI 





JOHANNES CALVYN 


beinvloed het. Mens dink aan sy mede- 
stander Guillaume Farel, predikant van 
Genêve en van Bern, wat met sy 
groot en brandende ywer so lank saam 
met Calvyn gewerk het. Dan is daar 
Martin Bucer, die hervormer van die 
stad Straatsburg wat in sommige op- 
sigte nog die leermeester van Calvyn 
genoem kan word. Daar is Heinrich 
Bullinger, die opvolger van Zwingli as 
hervormer in Ziirich, die opsteller van 
die Tweede Switserse Geloofsbelyde- 
nis en 'n man wie se preke, in Neder- 
lands vertaal, waarskynlik nog deur 
die sieketroosters van Jan van Rie- 
beeck aan sy koloniste aan die Kaap 
voorgelees is. 


Nou, agterna gesien, is hierdie 
manne heldefigure — manne wat deur 
hulle diens aan die kerk nie alleen 
die Koninkryk van God uitgebrei het 
nie, maar wat in hulle eie tyd rigting- 
vas, onbuigbaar en met groot moed 
dié pad gegaan het wat hulle, deur 
Gods genade gelei, duidelik voor hulle 
sien lê het. Tog is dit `n ope vraag 
of ons genoegsaam besef wat dit daar- 
die manne aan persoonlike opoffering, 
moeite en sorg gekos het om daardie 
pad te gaan. Die eie gerief het beslis 
nie vir hulle getel nie want geld en 
goed, ja hulle lewe was eintlik voort- 
durend op die spel maar ook dit het 
hulle nie afgeskrik of hulle werkkrag 
of bedrywighede gekortwiek nie. 


[7] Vervolg op bladsy 6 

[] Vervolg van vorige bladsy 


Laat ons gerus let op die byna 
vergete omstandighede rondom hier- 
die mense. Calvyn was vir die groot- 
ste deel van sy lewe 'n banneling wat 
na 1536 sy vaderland nooit weer ge- 
sien of betree het nie. Hoe Calvyn 
hierdie ballingskap gesien het, word 
mooi duidelik as hy in 1548 aan 'n 
onbekende Fransman skrywe wat na 
Genêve gevlug het. Hy stel dan: 


, Wanneer dit God vandag behaag 
om dieselfde (as aan Abraham) 
met ons te doen, dat ons ons 
vaderland moet verlaat om in 'n 
onbekende land rond te swerf 
sonder om te weet wat daar van 
ons sal word, dan wil ons ons 
heeltemal aan Hom oorgee dat 
Hy ons skrede lei en wil ons 
Hom die eer aandoen om te hoop 
dat Hy ons na 'n veilige hawe 
voer. U moet tog duidelik ver- 
staan dat u hier nie in `n paradys 
op aarde kom waar u u in God 
kan verheug sonder enige sorge 
nie. U sal veel eerder hier 'n 
skynbaar onbeskaafde volk vind 
en u sal hier ook moeilike ver- 
soekings ervaar. Kortom: moenie 
'n verbetering verwag nie behal- 
we dat u vry geword het van 'n 
onsalige gevangenis van liggaam 
en siel om nou in vryheid God op 
'n suiwere wyse te kan dien. Hier 
is die suiwere, evangeliese leer, 
u kan Gods Naam aanroep in 
die gemeenskap van die heiliges, 
u kan die sakramente reg ont- 
vang. Maar dit moet dan ook 
vir u genoeg wees ... . wat die 
ander lewensmiddele betref moet 
u neem wat God u gee en afsien 
van die wat Hy nie wil hê dat u 
sal besit nie”. 


Soos Calvyn lewenslank 'n banneling 
was, so was Martin Luther 'n man 
wat lewenslank, vanweë die optrede 
en bevele van die pous en die keiser, 
voëlvry verklaar was — dit wil sê: 
hy was 'n uitgelewerde. Enigiemand 
wat wou, kon hom straffeloos van sy 
lewe beroof. Martin Bucer moes na 
byna 'n leeftyd se diens oorhaastig 
uit Straatsburg vlug en het toe in 
Engeland 'n heenkome gevind waar 
hy sy laaste jare geslyt het. Maar 
selfs na sy dood is hy nie met rus ge- 
laat nie want die roomse koningin 
Mary Tudor het in 1554 sy beendere 
uit sy graf laat verwyder en het dit 
saam met sy boeke verbrand omdat 
Bucer as ketter beskou is. John Knox, 
die hervormer van Skotland, moes 
negentien maande as galeislaaf dien 
... Dan noem mens nie eers die tal- 
lose kleiner, onbekende mense wat as 
martelare, terwille van hulle geloof, 
vermoor is of in die openbaar ver- 





JOHN KNOX 


brand is of in sakke toegewerk en in 
riviere verdrink is of hulle lewe geslyt 
het in gevangenisse en tronke nie. En 
as 'n mens 'n bloemlesing sou maak 
van die skeldwoorde en verdraaiings 
en leuens waarmee die roomse teen- 
standers die hervormde vadere te lyf 
gegaan het, dan sou dit 'n baie groot 
boek kan word. Maar nie een van 
hierdie dinge kon die kerkhervorming 
werklik stuit nie want die eie persoon 
was nie belangrik nie, belangrik was 
die saak wat gedien is. Da4rdie saak, 
die Evangelie van Jesus Christus, die 
suiwere Bybelse leer, het hulle gedien 
met die volle oorgawe van hulle hart 
en verstand en lewe en stoflike be- 
sittings. 


Merkwaardig is ook dié kenmerk 
van die vadere: die absolute weiering 
om kompromieë te maak met Rome 
of met diëgene wat die Evangelie in 
sy suiwere vorm nié aanvaar het nie. 
Tiperend hiervan is die brief wat 
Martin Luther in 1530 aan Philippus 
Melanchton skrywe wanneer Melanch- 
ton bereid is om met roomse teoloë te 
onderhandel oor 'n skikking van die 
verskille tussen die protestantse en 
roomse leer. Luther skryf dan: 


,Kort en goed: die onderhande- 
linge oor die eenheid van die leer 
geval my gladnie, aangesien 'ʼn 
vereniging volledig uitgesluit is 
solank die pous nie van sy pous- 
dom afstand wil doen nie. Dit sou 
voldoende gewees het as ons 
rekenskap sou afgelê het van ons 
geloof en gestel het dat ons die 
vrede begeer — maar hoe kan 

ons hoop om hulle tot die waar- 
heid te bekeer? Ons het gekom 
om te hoor of hulle ons saak wil 
erken of nie en ons laat hulle die 
vryheid om te bly waar hulle is. 
Waarom vra ons dan verder of 
hulle ons leer veroordeel of as reg 
beskou? As hulle ons leer ver- 
oordeel, wat help dit dan om 'n 
poging aan te wend om met 
vyande 'n vereniging te bewerk- 
stellig? As hulle ons leer as reg 
erken waarom wil mens dan weer 
ou misbruike laat herleef? Maar 
terwyl dit seker is dat ons saak 
deur hulle veroordeel word om- 
dat hulle geen boete doen nie en 
aan hulle opvattings vashou, hoe- 
kom bemerk ons dan nie dat alles 
en nog wat hulle voorstel eintlik 
geveinsdheid en leuens is nie? Jy 
kan werklik nie aanvaar dat hulle 
strewe uit die Heilige Gees voort- 
kom nie omdat by hulle niks van 
boete, niks van geloof, niks van 
vroomheid te vinde is nie”. 


Met 'n merkwaardige onpragmatiese 
standvastigheid het die hervormde va- 
dere hulle saak gestel en daarby 

gebly. Die tydsomstandighede, die 
praktiese oorweging, die moontlikhede 
van vervolging en vernietiging, die 
uitweg om deur middel van toegewings 
die druk te probeer verlig, is feitlik 
nié in ag geneem nie. Die beginsel van 
die saak waarvoor hulle gestaan het 
was van so `n allesoorheersende be- 
lang dat alle ander oorwegings daar- 
voor moes wyk. 


Miskien was hierdie hervormde va- 
dere juis so groot omdat dit aan hulle 
gegee was om baie duidelik te sien 
wat in hierdie ondermaanse lewe be- 
langrik en wat as bykomstig en daar- 
om as onbelangrik beskou moet word. 
Die saak wat hulle geroepe was om te 
dien het letterlik en figuurlik al hulle 
aandag opgeëis en alles wat déarmee 
nie saamgegaan het nie, het hulle links 
laat 1ê. Daarom het hulle eie persoon 
nié getel nie ook nie persoonlike voor- 
deel of gerief nie. Tiperend van hier- 
die lewenshouding was die groot kerk- 
vader Johannes Calvyn wat enersyds 
bepaal het dat sy liggaam, na sy dood, 
in `n ongemerkte graf begrawe moes 
word (sodat ons vandag nie meer pre- 
sies weet waar Calvyn begrawe lê 
nie) en andersyds ten opsigte van sy 
werk gestel het: ,,Die vernaamste is 
dat hulle wat ons leer hoor, by die 
Seun van God sal uitkom, op watter 
manier ookal”. 


Daarom is dit, by die herdenking 
van die Kerkhervorming, ook al byna 
gebruiklik by ons wat die geestelike 
erfgename van dié hervormingswerk 
is, om by die persone van die vadere 
verby te kyk na die saak waarom dit 
gegaan het: die herstel van die sui- 
were Evangelie van Jesus Christus en 
alles wat dit meebring. Dit is duidelik, 
as mens die geskiedenis nagaan, dat 
dit vir die vadere suiwer en alleen 
gegaan het om die herstel van die 
Evangelie. Die bedoeling was nooit om 
`n rewolusie of `n omwenteling in die 
kerk of in die staat teweeg te bring 
nie. Daarom het die vadere ook met 
soveel klem en erns die rewolusionêre 
optrede van die Anabaptisme afgewys 
wat juis en veral 'n nuwe, radikaal- 
ander sosiale en politieke orde op 
aarde wou skep. Vir die vadere het 
dit nooit daarom gegaan nie en het 
hulle die aansprake van die Anabap- 
tiste dat hulle optrede Bybels en reg- 
verdigbaar is, resoluut verwerp. Die 
hervormde vadere wou die suiwere 
Evangelie wéér tot volledige geldig- 
heid bring op al die lewensterreine — 
primêr in die kerk, maar ook in die 
wêreld. 


Die Evangelie beteken dan vir die 
vadere: die waarheid van God. Daar- 
die waarheid het die vadere gedien 
met die inset van alles wat hulle ge- 
had het. Met daardie waarheid wou 


hulle die kerk weer terugbring na die 
regte gehoorsaamheid en die regte 
dankbaarheid, wou hulle die kerk los- 
maak vanuit sy dwalinge op die gebied 
van die leer en vanuit sy verdorwen- 
heid op die gebied van die lewe. Die 
tragiek van die sestiende eeu, as mens 
dit so mag noem, is dat die magheb- 
bers in die kerk, die pouse, die kardi- 
nale, die biskoppe en die teoloë nie 
instaat is om die suiwer geluid van die 
Evangelie werklik te hoor en te ver- 
staan nie. Ter beskerming van hulle 
magsposisies in die kerk en in die 
wêreld, onder die dekmantel dat dit 
vir hulle gaan om die eenheid van 
die kerk, ontketen hulle `n genadelose 
vervolging teen die hervormers. Maar, 
en dit is ook 'n merkwaardisheid van 
hierdie eeu, waar die kerkleiers en 
die owerhede en vorste nié die suiwer 
geluid van die Evangelie kan hoor en 
verstaan nie, daar kan die ,.gewone” 
volk dit wel hoor. Daarom was die 
kerkhervorming 'n magtige populêre 
beweging wat nég deur die maatreëls 
van die Owerhede nég deur die ver- 
volginge van die kant van die roomse 
kerk gestuit kon word nie. Hoe sterk 
dié beweging was blyk byvoorbeeld 
daaruit dat die getal studente aan die 
Universiteit van Wittenberg, waar 
Martin Luther lesings gegee het, in `n 
baie kort tydiie van 300 tot oor die 
2.000 geklim het. In die tweede helfte 
van die sestiende eeu is daar al 2.500 
hervormde gemeentes in Frankryk ter- 
wyl in die sestigerjare van daardie eeu 
daar in Nederland al `n hervormde 
lidmatetal van meer as 100.000 is ter- 
wyl die getal nederlandssprekende her- 
vormde vlugtelinge buite hulle vader- 
land ongeveer 'n gelyke getal is. In 
Skotland in die tyd van John Knox 
word daarop geroem dat die Bybel 
in feitlik elke huisgesin gelees word. 
Hoe sterk die hervorming 'n populêre 


beweging was waarin elke gelowige 


met hart en siel deelgeneem het, word 
miskien die beste geillustreer deur `n 
brief wat die graaf van Argyll in 1558 
aan die aartsbiskop van St. Andrews 
skrywe. Die roomse aartsbiskop het 
aan die graaf van Argyll geskrywe 
omdat laasgenoemde `n hervormde 
prediker in sy diens aangestel het en 
volgens die aartsbiskop was dit 'n 
groot sonde omdat dié prediker 'n 
ketter sou wees. Die graaf antwoord 
dan: 


Hy (dit is die hervormde predi- 
ker) verkondig aan ons niks an- 
ders as die Evangelie nie. Indien 
hy iets anders sou doen, sou ons 
hom nie glo nie, al was hy `n 
engel uit die hemel. Ons hoor nie 
dat hy schismas of skeurings ver- 
kondig nie maar slegs dit wat met 
die Woord van God ooreenkom en 
ons sal hom dit ook laat bely in 
teenwoordigheid van u en die 


clerus wanneer u dit van ons 


VRA Re 


Maar afgesien hiervan, leer hy 
niks, nog sal ons iets van hom 
aanneem wat nie met die ware 
Woord van God ooreenstem nie 
soos dit oorgelewer is deur patri- 
arge, profete, apostels en evange- 
liste en tot ons heil in sy uitge- 
drukte Woord neergelê is nie. En 
daarom is dit nie 'n vereiste dat 
die leer wat nie ondersoek is nie 
veroordeel word. As dit u sou 
behaag om hierdie man se bely- 
denis van geloof te hoor en die 
inhoud van sy leer wat met die 
Evangelie van Jesus Christus oor- 
eenkom, dan sal ek hom bystaan 
in die beoordeling en sal met 
Gods genade daar teenwoordig 
wees sodat hy aan die owerhede 
verantwoording mag doen van sy 
geloof en ons leer volgens die 
voorskrif van die bloed van die 
ewige testament, verseël deur die 
onbevlekte Lam aan wie, met die 
Vader en die Heilige Gees, alle 
eer en glorie vir ewig toekom. 
—Amen”. 


Hier blyk dit tog dat die ,,gewone” 
gelowige sodanige kennis van die 
Skrif en die leer het dat hy volkome 
instaat en bereid is om self te oordeel 
of die prediking in ooreenstemming 
met die Woord van God is. 


Die kerkhervorming van die sestien- 
de eeu was nie 'n beweging van 'n 
aantal leidinggewende figure nie maar 
`n beweging wat alle lae van die be- 
volking van alle lande van Wes-Europa 
aangegryp het. Dit gebeur omdat die 
Kerkhervorming die Evangelie van 
Jesus Christus self weer aan die 
woord laat kom sodat elke mens ten 
volle deur die Woord van God aan- 
gespreek is. Soos Martin Luther dit 
so duidelik gestel het: 


Bedink tog dat God met u be- 
moeienis maak en dat u saligheid 
afhang van wat God in u werk. 
Niemand moet hom op die werk 
van `n ander verlaat nie maar 
sorgvuldig op homself en God let 
asof hy self en God alléén met 
mekaar in hemel en op aarde is, 
asof God met niemand anders as 
net met hom te make het ... Net 
so min as wat iemand anders vir 
my na die hel of na die hemel 
kan gaan, net so min kan iemand 
anders vir my glo of nie glo nie”. 


Hierdie persoonlike geloof het weer 
op die voorgrond kom staan — die 
duidelike besef: Ek staan voor God, 
ek alléén is vir myself verantwoorde- 
lik voor God, God oordeel my en God 
is in Christus my genadig. God is my 

Kerkhervorming van 
die Sestiende Eeu 

God. Juis omdat een en almal in die 
beweging van die kerkhervorming 
deurdring was van hierdie besef, daar- 
om was die kerkhervorming so 'n 
diepgrypende beweging. Elke gelowige 
was in die volle sin van die woord 
sy eie priester, elke gelowige het hom- 
self verantwoordelik geweet om sêlf 
te verstaan wat die omvang en in- 
houd van die Woord van God is. Daar- 
om was die belydenisskrifte van die 
hervormde kerke nie `n dooie letter, 
soos dit later so dikwels geword het 
nie, maar die werklike omskrywing 
van dié geloof wat deur elke lidmaat 
aanvaar en bely is. Dê4rom het die 
gemeentes staande gebly al is hulle 
ook met die vuur en swaard vervolg, 
al was hulle ook dikwels sonder predi- 
kante en ander ampsdraers, omdat elk- 
een presies geweet het waarom dit 
gaan. Hoe sterker die druk van die 
roomse kerk en die owerhede was hoe 
sterker het elkeen vasgehou aan die 
Woord van 'God soos dit in die Bybel 
opgeteken is. En al het slegs die besit 
van `n hervormde psalmboek of die 
lees en besit van die Bybel, soos dit in 
die volkstaal vertaal is, outomaties die 
doodstraf beteken, het daardie moont- 
like straf die besit van die Bybel en 
psalmboek net nog dierbaarder ge- 
maak. 


Hierdie persoonlike geloof het dan 
ook die ou roomse kerk radikaal ver- 
ander. In plaas van die prag en praal 
van die roomse kerkgeboue, in plaas 
van 'n priester met gewade en allerlei 
onverstaanbare latynse rympies en li- 
turgieë, in plaas van wywater en 
wierook en al die ander tierlantyntjies 
van die roomse erediens sien ons die 
hervormde gemeentes onder die kruis 
versamel rondom die Bybel — `n Bybel 
wat hulle verstaan, nie omdat hulle 
die grondtale Grieks en Hebreeus ken 
nie, maar omdat hulle die grondtaal 
van die gelowige kind van God ver- 
staan, omdat hulle weet wat die ge- 
meenskap met God beteken. 


Naas hierdie persoonlike geloof het 
die kerkhervorming 'n tweede groot 
,ontdekking” na vore gebring: dit wat 
deur Martin Luther genoem is die ar- 
tikel waarby die ware kerk staan en 
val. nl. die regverdiging uit genade 
deur geloof alleen. Hierdie uitdrukking 
was vir die gelowiges van die sestien- 
de eeu nie maar net 'n spreuk wat na- 
gepraat moes word nie, maar die 
werklike vertolking van 'n lewens- 
waarheid, die samevatting in één sin 
van die essensie waarom dit gegaan 


het. Dit is nié die mens se eie werke 
nie, ook nie sy eie inspanning of sy 
dienswerk of 'n monnikelewe of die 
aflaat of geld of askese of liefdadig- 
heid wat hom die saligheid sal gee 
nie. Die saligheid kan die mens alléén 
van God ontvang, die saligmakende 
geloof is `n genadegawe waarvoor die 
mens alleen op God kan sien. 


Uit hierdie belydenis van die reg- 
verdiging uit die genade deur die ge- 
loof alleen kan gesien word hoe. die 
vadere van die hervorming God geken 
het. God is die Almagtige, die Ewige, 
die Heer van Hemel en van aarde, 
heilig en vir die mens onbereikbaar. 
Die mens is niks meer as `n sondaar 
nie, 'n onvolkome, gebrekkige wese 
in opstand téén God. Voor die heilige 
God kan die sondaarmens nié bestaan 
nie, het die mens niks in te bring nie 

.. maar die oomblik wanneer hierdie 
oordeel, wat in hierdie erkenning op- 
gesluit 1ê, oor die mens gaan, dan buig 
God Hom neer na die mens toe en 
vanweë die Kruis van Jesus Christus 
word die sondevergiffenis die mens 
toegereken, word die mens opgehef, ge- 
red sodat hy as regverdige, om Chris- 
tus Jesus ontwil, voor God kan staan. 


Om sê op God te vertrou, om sê te 
bou op die genade van 'God, soos Hy 
dit in Christus geopenbaar het, om sê 
God lief te hê sonder enige verdienste 
van die kant van die mens, om so ge- 
roep te word om sondaar-regverdige 
voor Gods aangesig te mag wees dit 
is die groot ontdekking, die geloof 
wat die vadere van die kerkhervorming 
uitdra. 


Hierdie belydenis dat God se genade 
om Christus ontwil die mens red, 
het die hele kerklike lewe verander. 
Want nou word al die uiterlik-gods- 
dienstige van die rooms kerk oorbodig. 
Daarom verdwyn die aflate, die bede- 
vaarte na die ,,heilige plekke”, die hei- 
lige-verering, die noulettende askese 
— alles wat nié gebore is uit die per- 
soonlike verhouding van die begena- 
digde gelowige met die Drieënige God 
nie, word nou oorbodig geag in die 
kerk van die hervoming. En terselfder- 
tyd word die hele lewe van die mens 
nou ook in 'n ander perspektief ge- 
plaas. Want die mens se hele lewe 
moet nou die mens se dankbaarheid 
teenoor en voor God tentoonsprei, die 
lewe, in al sy fasette, word die terrein 
waar die mens sy diens-van-God en 
sy dankbaarheid-teenoor-God moet uit- 
leef. DA&rom is daar geen heilige men- 
se meer nie en ook geen heilige plekke 
of heilige dae nie. Alles in die lewe 
lê oop voor die mens om daar in ver- 
antwoordelikheid sy dankbare diens 
van God te volvoer, waar die mens uit 
die genade, deur die geloof moet en 
mag lewe. 

Hierdie persoonlike geloof, hierdie 
belydenis was werklikhede in die dae 
van die sestiende eeu omdat die va- 
dere, geestelik gesproke, op vaste 
grond gestaan en gebou het. Want dit 
is en bly opvallend met watter geloof- 
sekerheid die vadere werk en leef. 
Seker van, hulle uitgangspunt, seker 
van hulle opdrag en taak in die hede, 
seker van die toekoms wat hulle tege- 
moet gaan. As gevra sou word waarin 
daardie opvallende sekerheid lê, dan 
moet verwys word na die pragtige 
begin van die Heidelbergse Kategis- 
mus waar in Vraag en Antwoord 1 
gestel word: ,,Wat is u enigste troos 
sowel in lewe as in sterwe?” Die ant- 
woord daarop is: ,Dat ek met lig- 
gaam en siel, sowel in lewe as in 
sterwe, nie aan myself nie maar aan 
my getroue Saligmaker Jesus Christus 
toebehoort .. . ” In hierdie sekerheid 
van die geloof, in hierdie sekerheid 
van uitgangspunt wat al die ander 
bepalend beinvloed, lê die groot gees- 
krag van die hervormde vadere. Die 
beste illustrasie van hierdie geloof- 
sekerheid is waarskynlik die kontro- 
vers tussen die geleerde humanis De- 
siderius Erasmus en Martin Luther oor 
die vraag of die mens 'n werklik-vrye 
wil het. Erasmus, die groot geleerde 
wat 'n belangrike bydrae gelewer het 
tot die wetenskap, was nooit 'n man 
van beginsel nie. Hy het geen vaste 
sekerhede geken nie, geen werklik- 
vaste lewensbeginsel gehad nie. Hy 
was by uitstek die man van die diplo- 
masie, van die handige, spottende uit- 
spraak waarmee hy 'n standpuntin- 
name wou vermy. Erasmus stel in sy 
geskrif teen Luther voor: ,Die moei- 
like geloofsvrae moet ter beslissing 
aan 'n paneel van vrome en edele 
manne voorgelê word”. Luther daaren- 
teen stel dat elke mens vir homself 
moet uitmaak, op grond van Gods 
Woord, waar hy staan. Elkeen moet 
vir homself die sekerheid vind en 
dan getuig Luther sonder enige 
aarseling, sêAm met die apostel 
Paulus, ,,Want ek is versekerd dat ... 
niks ons sal kan skei van die liefde 
van God wat daar in Christus Jesus 
onse Here is nie”. Luther getuig van 
die vastheid en sekerheid van 'n ge- 
loof wat in God veranker is, veranker 
in daardie God wat Hom in Christus 
Jesus aan ons openbaar het. Daarom 
kai. Luther met minagting die geskryf 
van Erasmus verwerp. Teenoor die 
soekende, onsekere Erasmus wéét Lu- 
ther: alles wat ek is en het, is deur en 
uit en in God. 

Juis in hierdie belydenis van die 
uitverkiesing is al die hervormde va- 
dere dit eens met mekaar: alles is uit 
God, alles is gawe van God — die 
geloof, die genade, die saligheid. Dit 
alles het God ons in Jesus Christus, 

Die Roomse 


EN PES 


Wanneer ons sê dat die Roomse 
Kerk ,nou” ook Afrikaans, moet ons 
dadelik verduidelik dat hierdie ,,nou” 
nie slaan op die jaar 1968 nie. Al- 
hoewel daar in Suid-Afrika nog altyd 
`n Roomse poging was om Afrikaans 
te praat, veral deur mense van Neder- 
landse afkoms vir wie dit uit die 
aard van die saak makliker is om hulle 
in Afrikaans verstaanbaar te maak, is 
dit eers sedert 1950 dat daar besluit is 
om nou as Roomse Kerk behoorlik 
en gereeld en georganiseerd Afrikaans 
te praat. Ons verwys hier na die ont- 
staan van 'n Roomse Afrikaanse 
Maandblad wat sedertdien gereeld 
verskyn. Hierdie blad dra die merk- 
waardige naam van ,Die Brug”. Dit 
wil met alle moontlike middele wat 
daar gevind en uitgedink kan word, 
'n brug slaan tussen die Roomse Kerk 
en ons, die Protestantse broeders en 
susters. Wie hierdie Brug dophou merk 
al dadelik dat hy in een van daardie 
soort strate ,,gebou” is wat mens van- 
dag in al die groter dorpe en stede 
van ons land aantref, daardie soort 
strate wat net in een rigting loop. Die 
straat of pad wat oor hierdie ,,brug” 
loop, sluit die verkeer uit albei rig- 
tings totaal en al uit. Die verkeer oor 
hierdie Roomse Brug word gereel van- 
af die kerke van die Hervorming terug 
na Rome! 


Waarom die Roomse Kerk hierdie 
afgelope byna twintig jaar so volhar- 
dend en suiwer Afrikaans praat, is 
opsigtelik duidelik. Laat u en ek maar 
net by wyse van proefneming 'n ere- 
diens gaan bywoon in enige kerk waar 
'n ander taal as Afrikaans gepraat 
word, dan weet ons dadelik dat dit nie 
alleen 'n vreemde ,,gevoel” is wat ons 
bemeester nie, maar dit is asof die 
verkondiging nie deurdring tot die 
diepste van ons menswees nie. Alle 
sendelinge oor die lengte en breedte 
van die wêreld, of hulle nou in Japan 
werk of in midde Afrika sal dadelik 
en onomwonde meedeel dat die nood- 
saaklikheid om die Evangelie te ver- 
kondig in die taal van die toehoorders 
vir geen oomblik onderskat kan word 
nie. Dit het die Roomse Kerk lankal 
geleer. Merkwaardig dat dit so lank 
geneem het om ernstige aandag aan 
Afrikaans te gee. Die bedoeling is 
duidelik: spreek die Afrikaner aan in 
die taal van sy hart! Die Afrikaner 
hou oor die algemeen nie van `n 
vreemde gevoel of ,,nuwighede” in sy 
kerk nie. In die verlede het hy, die 
Afrikaner, in die Roomse Kerk so 
vreemd gevoel dat hy gouer daaruit 


Kerk Praat nou ook Afrikaans 


gestap het as daarin; hy het vreemde 
dinge gesien, altare, beelde, mans- 
mense in rokke met voorskote aan, 
priesters wat beweeg van beeld tot 
beeld . . . maar die ergste van alles 
was waarskynlik nog dat hy feitlik 
niks verstaan het van wat daar gesê 
is nie. Daar is in latyn gepraat en ge- 
praat-sing (chant) en toe is daar 'n 
soort van kort prekie in Engels gehou. 
Dus: die ,,gevaar” van oorlopery na 
so 'n kerk is vir alle praktiese redes 
uitgesluit; ons Boere hou nie van 

(Namens die Raad vir die handhawing 
van ons Protestantse Erfenis). 





sulke dinge nie. Hoe gaan die Boer in 
sy hart aangespreek word? Rome het 
gedink en weer gedink. Rome het ge- 
luister en weer geluister. Daarna het 
die Roomse oor iets opgevang ... ,O 
moedertaal, o soetste taal, jou het ek 
lief bo alles . . . ” Sulke sentimente 
moet gebruik word. (Ek weet van geen 
ander geskrif wat op So `n meesterlike 
wyse sentimente van die Afrikanervolk 
kan gebruik as hierdie Brug nie.) In 
'n uitgawe van ,Die Brug” van Maart 
1960, erken die skrywer: ,,Nou is dit 
waar dat baie — te baie — Engels- 
sprekende geestelikes van oorsee die 
Afrikaner onsimpatiek gesind is en 
hulle aandag eerder aan die Bantoe 
skenk, waardeur hulle natuurlik ook 
die naturelle tale aanleer. Die Angli- 
kane byvoorbeeld, het moontlik gevoel 
dat hulle per slot van sake 'n Engelse 
kerk is en dus niks met Afrikaans en 
die Afrikanervolk te maak het nie. Toe 
die Katolieke Kerk egter daarop gewys 
het dat sy nie 'n Engelse kerk is nie, 
dat haar priesters tweetaligheid na- 
streef en dat Afrikaners in toenemen- 
de mate 'n geestelike tuiste in die 
Katolieke Kerk vind, het die Afrikaan- 
se pers egter nie genoemde Kerk se 
Suid-Afrikaanse gees toegejuig nie. Dit 
sou dan ook in die omstandighede 'n 
onverwagte verskynsel gewees het. 
Noudat die Katolieke seminaries in 
ons land meer en meer gebore Suid- 
Afrikaanse priesters lewer wat ook 
tweetalig is, die mense en hulle pro- 
teme deeglik ken en die Afrikaner 
goedgesind is, sal ons Kerk weldra 'n 
gesonde Suid - Afrikaanse gees adem 
en die aantyging van ingevoerde 
priesters” sal 'n natuurlike dood sterf, 
veral daar die Hierargie reeds groten- 
deels uit landseuns bestaan”. 


Inderdaad . die Roomse Kerk 
wil Afrikaans praat en waardeer! Luis- 
ter net wat lees ons in ,,Die Brug” 
van Maart 1961: ,,Sodoende sal ons 
ook op reis gaan deur die groot saal 
van die Afrikaanse digters: van die 
eerste baanbrekers Hofmeyer en du 
Toit, wat so vurig geveg het vir hul 
nasie en hul taal; die digters van ,'n 
Ieder nasie het syn taal”: 


,Ons praat van Kaap tot in 
Transvaal 


Wat almal maklik kan verstaan — 


Wat gaan die ander tale ons aan? 
Ons praat soos pa en oupapa, 
die landstaal van Suid-Afrika”. 


Rome wil nou die mense leer om 
Afrikaans te praat. Daarom is die be- 
ginpunt daar waar Rome graag begin, 
by die jeug. In ,,Vriendskapklub Die 
Brug” waarby almal tussen die ouder- 
dom van 13 en 18 jaar kan aansluit, 
word een van die oogmerke van die 
Jeugklub soos volg gestel: ,Aangesien 
tweetaligheid in die beste sin van die 
woord een van die mikpunte van hier- 
die rubriek is, wil ons graag penmaat- 
skap, veral tussen Engelssprekendes 
en Afrikaanssprekendes bevorder . .. 
die briefwisseling kan dan tweetalig 
wees en dus leer jy om nie net die 
taal nie, maar ook die gees en lewens- 
houding van die anderssprekende te 
verstaan, tot voordeel van ons land 
en tot die verwesenliking van ons 
leuse: ,Eendrag maak mag'.” 


Ons kyk na nog 'n paar voorbeelde 
hoe die Roomse Kerk in alle erns 
suiwer Afrikaans wil praat: 


1. 'n Roomskatolieke woordeskat van 
kerklik - godsdienstige terminologie 
moet opgebou word. Die leer van die 
kerk, soveel eeue reeds in Engels be- 
kend, moet in Afrikaans vertaal word. 
Konsepterme vir talle sake word voor- 
gestel: ,,Faithful departed” word ,,af- 
gestorwe gelowiges”; ,,Mortuary list” 
word ,,Dodelys”; Church militant, 
church suffering; church triumphant” 
word ,,strydende kerk, lydende kerk, 
seëvierende kerk”. Maar ook Roomse 
gebruike moet in Afrikaans geskrywe 
kan word. Ons sien die worsteling om 
laasgenoemde arbeid te verrig, verg 
sweet. Byvoorbeeld: ,,After candidates 
for the religious life have been postu- 
lants for six months, they become 
novices under obedience to the No- 
vice-master or Novice-mistress. 'The 

Die Roomse Kerk Praat Afrikaans 


| Vervolg van vorige bladsy 


Noviciate lasts for 1 or 2 years”. Die 
konsepvertaling lui soos volk: ,Na- 
dat kandidate vir die kloosterlewe vir 
ses maande postulante was word 
hulle as novisies onder gehoorsaam- 
heid aan die novisemeester of die 
novisemeesteres geplaas. Die novisiaat 
1 of 2 jaar”. Werklik, die Boeretaal 
kry ook maar swaar om Rooms te 
praat! 


2). Die Roomse Kerk wil in Afrikaans 
bid: 


In 'n brief aan ,Die Brug” lees ons: 

Waarde Heer, Ek sluit my inteken- 
geld vir een jaar in. Ek wens dat die 
biskoppe alle parogiepriesters sal be- 
veel om hul aanplakborde tweetalig te 
maak, anders lyk dit asof net Engels- 
sprekendes bv die dienste welkom is. 
Kan daar nie fonetiese gebedekaart 
gedruk word vir die gebede na die 
Mis nie, sodat geen enkele priester 'n 
ekskuus sal hê om nie nou en dan die 
gebede in Afrikaans te bid nie? . .. 
(,Die Brug”, Maart 1961). Intussen het 
hierdie skrywer se versoek 'n werklik- 
heid geword. In 'n begedeboekie ge- 
titel Daaglikse Gebede” word die 
gang van die heilige Mis in sy geheel 
in Afrikaans beskikbaar gestel. Daarin 
bid die gemeente tydens die bediening 
van die heilige sakrament van die Mis 
soos volg: (Sien bls 18 en 19). ,Ek 
bely aan die Almagtige God, die Hei- 
lige Maria altyd Maagd, die heilige 
aartsengel Michael. die heilige Johan- 
nes die Doper, die heilige apostels 
Petrus en Paulus, alle heiliges, en 
aan U, Vader, dat ek swaar gesondig 
het in gedagte, woord en daad — 
deur my skuld, deur my skuld, deur 
my allergrootste skuld. Daarom vra ek 
die heilige Maria altyd Maagd, die 
heilige aartsengel Michael. die heilige 
Johannes die Doper, die heilige apos- 
tels Petrus en Paulus, alle heiliges, en 
U, Vader, om tot die Here ons God 
vind yd te Did! 


(Oor die Bybels-teologiese inhoud 
van hierdie gebede sê ons nou niks. 
Ons is hier slegs besig om aan te 
toon dat ons stelling in die opskrif 
van hierdie artikel juis is, naamlik dat 
die Roomskatolieke Kerk nou ook 
Afrikaans praat.) 


3. `n Groot getal Rooms-Katolieke 
boeke, brosjures, pamflette ens. in 
die Afrikaanse taal is reeds 
gepubliseer: 


Ons dink hier aan die volledige 
Afrikaanse Altaarmissaal” waarby die 
vyf nuwe sg. ,,votiefmisse” ingesluit 


is. Die prys is R17.50. Die prys is 'n 
aanduiding van die omvang van die 
boek. Daar is ook die sg. ,Goeie Week 
en Paasliturgie” beskikbaar, met die 
volledige Afrikaanse teks van die pleg- 
tighede op Palmsondag, Witte Don- 
derdag, Goeie Vrydag, Paasnaweek, 
Paasfees en Paasmaandag. Hier voor 
ons op die tafel 1ê `n half dosyn pam- 
flette in Afrikaans. Ons lees die op- 
skrifte: Katolieke Kategismus vir die 
Kleinspan, Maria in die Bybel, ,,Voor- 
trekkers vir God”, Die Pous, Die Bieg, 
Die Waarheid omtrent die Bybel, ens. 


Vir my lyk dit of die Reformatoriese 
Kerke die Roomse arbeid in ons land 
in oënskou moet neem en positief daar- 
op moet reageer. Die omvang van die 
aktiwiteite van hierdie Kerk in Suider 
Afrika, word in 'n artikel wat sal ver- 
skyn en ons kerklike Almanak” 
1969), aangetoon. Die Roomse Kerk 
stuur Afrikaanse pamflette en geskrif- 
te oor die lengte en breedte van ons 
land. Hierdie Kerk is besig om hom- 
self aan ons te introduseer, voor te 
stel, in ons moedertaal. Luister net 
hoe beleefd word die verkeer in die 
eenrigtingstraat oor ,,Die Brug” gelei: 
,Daar is soveel wat Katolieke en Pro- 
testante behoort te verenig in hierdie 
wêreld van ongeloof, onverskilligheid 
en ateisme, dat die nadruk op wat ons 
verenig, meer as wat ons skei, gelê 
moet word”. (,Die Brug”, Maart 1961.) 
Wanneer ons hierdie vriendelikheid 
van die hand wys, moet ons ons daar- 
voor kan verantwoord. Gaan dit om 
,die bestryding van die Roomse ge- 
vaar” of gaan dit om ,,die handhawing 
van ons Protestantse Erfenis? 


DOM 


BEGIN WANNEER 
1 RIOG JONK IS 


Van u geboortedag af word u elke dag 
ouer. Onderwyl die dae ,,verbyvlieg” 
verander u liggaam al te vinnig en 
sonder dat u dit opmerk. Voordat u 
dit besef, begin u oud, moeg en afgeleef 
voel en kan u nie meer u werk so goed 
doen en die lewe so baie geniet soos `n 
kort rukkie tevore nie. Sodra daardie 
gevoel u bekruip, weet dan dat daar 
`n Amerikaanse formule is wat baie 
vir u kan beteken. Die naam daarvan 
is Higalon en dit bevat botaniese 
ekstrakte en ystersulfaat in smaak- 
lose tabletvorm om u bloedsomloop 
te stimuleer cn rooi, lewenskragtige 
bloed te help bou, sodat u jonger en 
sterker begin voel en weer lus het vir 
u werk en sosiale bedrywighede. U kan 
u nie voorstel hoe baie Higalon u kan 
help nie— stel dit gerus behoorlik op 
die proef. Xry dus Higalon vandag by 
1 apteek en kyk net, hoeveel beter dit 
u laat voel 

Laat lê die mure so omgegooi, waar- 
om die verbrande poorte vervang, 
stoot dit liewer alles plat, laat ons 
een wêreld wees, en hierdie een 
wêreld dien. 


Hervormingsdag roep tot besinning. 
Die kerk van Christus moet uitroep: 
NEE. Die kerk moet roep tot gehoor- 
saamheid aan die Skepper, en aan Sy 
wil en wet. En hierin moet ons nie 
bang wees nie, want ons glo in die 
reg van die saak van God. Sy saak 
is onoorwinlik, want Hy self het gesê: 
Ek het die wêreld oorwin. Ook Jo- 
hannes troos ons in hierdie stryd: 
,Want alles wat uit God gebore is, 
oorwin die wêreld; en dit is die oor- 
winning wat die wêreld oorwin het, 
naamlik ons geloof. Wie anders is dit 
wat die wêreld oorwin as hy wat glo 
dat Jesus die Seun van God is? 


Laat ons wag staan deur die nagte 
tot die sterre se lig verskyn. Laat ons 
bou en werk, al is dit met die troffel 
in die een hand en die swaard en spies 
in die ander hand, want dit gaan om 
die waarheid van God, die werk van 
God, en . . . veg vir julle broers en 
seuns en julle dosters, julle vroue en 
julle huise.—Amen. 





Kerkhervorming van 

die gekruisigde en opgestane Heer, ge- 
skenk. Hierdie sekerheid gee krag, dit 
is die krag van God wat die mense- 
kind dra en sterk en troos selfs in 
die allerdonkerste tye sodat die mens 
ook dan nog sy loflied van dankbaar- 
heid kan sing. 


Die herdenking van die hervorming 
voer ons gedagtes terug na 'n beson- 
dere tyd in die geskiedenis van die 
kerk — 'n tyd toe die hele aangesig 
van die kerk ën die loop van die 
wêreldgeskiedenis beslissend verander 
is. Maar ons sou die boodskap van die 
kerkhervorming verkeerd verstaan as 
ons slegs sou let op die uiterlike dinge. 
Want uiteindelik wil die herdenking 
van die hervorming ons nié terugvoer 
na mense en hulle dade en spreke nie 
maar na God Drieënig, die Ewige en 
Almagtige, sodat 6ns ook sal kom tot 
die belydenis: Soli Deo gloria — aan 
God alléén die eer! 


`SKRIFVERKLARING 





En God het gesê: Laat daar `n uitspan- 
sel wees tussen die waters en laat 
dit ske'ding maak tussen waters en 
waters. God het toe die uitspansel 
gemaak en die waters wat onder 
die uitspansel is, geskei van die wa- 
ters wat bo die uitspansel 's. En 
dit was so. En God het die uitspan- 
sel hemel genoem. 


Met sy tweede skeppingsbevel waar- 
mee Hy die chaos orden, bring God 
nou die uitspansel” in aansyn. In die 
Hebreeus dui die Woord wat in ons 
Bybel met ,,uitspansel” vertaal is, die 
hemelkoepel aan—die blou gewelf wat 
oor die aarde strek. In die beskouing 
van daardie tyd was hierdie gewelf `n 
vaste stuk bouwerk, soos `n koepel- 
dak. Die funksie van dié koepeldak is 
om skeiding te maak tussen die hemel 
oseaan en die aardse oseaan. Daarmee 
word die wêreldvloed dus bedwing 
soos wat die lig die duisternis van 
die chaos ingeperk het tussen grense, 
so perk die uitspansel ncu die water 
vloed in. Een deel word bokant die 
uitspansel ingeperk. Die ander deel 
bly onderkant die uitspansel. Soos in 
die geval van die lig en die duisternis. 
word ook die bestaan van die uitspan- 
sel bevestig deurdat dit `n naam ont- 
vang. God noem die uitspansel hemel. 
Daarmee word tegelyk aangedui dat 
ook hierdie element in die skepping 
nog steeds onder Sy gesag staan. 
En God het gesê: Laat d'e waters on- 

der die hemel hulle op een plek 
versamel, sodat die droë grond sig- 
baar word. En dit was so. En God 
het die droë grond aarde genoem, 
en die versameling van die waters 
het Hy see genoem. 


Die derde bevel van God is gerig 
tot die waters wat onderkant die 
hemelkoepel oorgebly het. Hulle word 
op een plek versamel, sodat die droë 
grond sigbaar word. Daarmee is die 
gedeelte van die skepping onder die 
hemel dan verder georden. Die waters 
is ingeperk tot 'n bepaalde gebied en 
deur hierdie inperking van die waters 
het nog `n element tevoorskyn gekom, 
nl. die droë grond. Die versamelde 
waters kry `n naam: see. Die droë 
grond kry ook `n naam: aarde. Daar- 
mee was dan die basiese struktuur van 
die heelal voltooi, en is die chaos ge- 
orden. Daar is die aarde, die see en 
die hemelkoepel, daar is waters bokant 
die hemelkoepel. daar is das en nag. 
Die ruimte en die tyd waarbinne God 

met die mens sou handel, was voltooi. 
Ons moet daarop let dat in vers 1 met 
,die hemel en die aarde” die heelal 
bedoel word, terwyl in vers 8 die naam 
,hemel” spesifiek aan die hemelkoepel 
toegeken word, en in vers 10 die naam 
,aarde” spesifiek aan die droë grond. 
Verder is dit duidelik dat vers 9 uit- 
gaan van die gedagte dat in die 
chaostoestand die waters die aarde 
bedek het. Die aarde kom immers te- 
voorskyn sodra die waters ingeperk 
word tot een gebied. 

En God het gesê: Laat die aarde voort- 
bring grasspruitjies, plante wat saad 
gee en bome wat, volgens hulle soor- 
te, vrugte dra, waarin hulle saad 
is, op die aarde. En dit was so. Die 
aarde het voortgebring grassprui- 
tjies, plante wat saad gee volgens 
hulle soorte en bome wat vrugte 
dra, waarin hulle saad is, volgens 
hulle soorte. 


Met hierdie vierde skeppingsbevel 
word ons in `n nuwe fase van Gods 
skeppingswerk ingelei. Die basiese 
struktuur van die skepping is met die 
eerste drie bevele voltooi. Met die vol- 
gende vier bevele word nou die onder- 
skeie elemente binne hierdie basiese 
struktuur geskape. Die aarde kom 
eerste aan die beurt. Die ganse ver- 
skeidenheid van plantegroei word 
deur die aarde voortgebring op bevel 
van die Skepper. Die plantegroei word 
so voortgebring dat dit oor die moont- 
likheid van voortplanting beskik deur 
middel van saad en vrugte. 


En God het gesê: Laat daar ligte wees 
aan die uitsnansel van die hemel 
om skeiding te maak tussen die dag 
en die nag; en laat hulle dien as 
tekens sowel vir vaste tye, asook 
vir dae sowel as jare. Laat hulle ook 
dien as ligte aan die uitspansel van 
die hemel om lig te gee op die 
aarde. En dit was so. God het toe 
die twee groot ligte gemaak: die 
groot lig om te heers oor die dag en 
die klein lig om te heers oor die 
nag; ook die sterre. En God het 
hulle aan die uitsoansel van die 
hemel gestel om lig te gee op die 
aarde en om te heers oor die dag 
en oor die nag en om skeiding te 
maak tussen die lig en die duister- 
nis. 

Die vyfde skeppingsbevel rig die 
aandag op die uitspansel. Soos die 

aarde met plantegroei bedek is, so is 
die hemelkoepel met ligte bedek. Maar 
daar is `n belangrike verskil. Die 
plantegroei word deur die aarde voort- 
gebring en kan homself verder voort- 
plant. Nie so met die hemelliggame 
nie. Hulle is lewelose liggame wat 
deur God aan die hemelkoepel beves- 
tig is. Hulle funksie is om te dien as 
tekens van die tye en om lig te ver- 
skaf. Weer word dus baie duidelik 
getuig dat die son, maan en sterre nie 
gode is soos destyds algemeen geglo 
nie. Genesis 1 sê hulle is bloot ligte 
wat deur God daar geplaas is om `n 
bepaalde funksie te verrig. Wat meer 
is, hulle is volkome in Sy diens. Hy 
maak hulle nou tot die bronne van 
die lig wat Hy al met Sy eerste bevel 
geskape het en wat dus al sonder hulle 
bestaan het. Op hierdie wyse word in 
Gen. 1 die gangbare opvattings van 
die buite-Bybelse wêreld bestry. Dit 
kan ons ook aflei daaruit dat hierdie 
skeppingsdaad so uitvoerig beskryf 
word. Deur die herhaling word be- 
klemtoon dat die hemelliggame be- 
staan bloot omdat hulle die doeleindes 
van God met Sy skepping dien. 





UIT ANDER BLAAIE 


In Haarlem is daar ook `n poging 
tot toenadering tussen die Hervorm- 
de en die Gereformeerde kerkrade. In 
'n gesamentlike vergadering is o.a. 
eenstemmigheid bereik, dat daar meer 
gemeenskaplike dienste moet kom, dat 
daar `n wedersvdse afvaardiging na 
mekaar se kerkraadsvergaderinge 
moet wees. 


Die gedagte win veld dat die voort- 
during van die geskeidenheid tussen 
Hervormdes en Gereformeerdes tans 
meer te wyte is aan praktiese dan aan 
teologiese besware. 





In die Hervormde Westerkerk in 
Amsterdam sal voortaan bykans al die 
aanddienste onder die gemeenskap- 
like verantwoordelikheid van die 
Hervormdes en die Rooms-Katolieke 
plaasvind. Die bedoeling is om die 
lede van die twee kerke met mekaar 
en met die geloofsoortuigings van me- 
kaar kennis te laat maak. Gedurende 
April 11 het 'n Roomse pastoor die 
preek vir die belydeniskatkisante van 
ds. Visser gehou. 


— Almal uit die ,,Persburo der Ned. 
Herv. Kerk”. 

Wyle ds. 
Jan G. du Plessis 


Dit het soos 'n skok deur die hele 
kerk gegaan toe die berig van die on- 
verwagte heengaan van ds. Jan. Ga- 
briël du Plessis verneem is. Hy is op 
Woensdag 28 Augustus 1968 in 'n 
motorongeluk in Paul Krugerstraat, 
Pretoria gedood tesame met sy skoon- 
vader, meneer Jan de Kock, oud L.V. 
van Marico. Hy was op pad om die 
begrafnis van wyle mev. (ds.) Mouton 
by te woon. Kwalik kan ons onsself 
voorstel wat dit vir mevrou Du Plessis 
moes beteken toe sy en haar kinders 
die berig verneem het. 





P. M. SMITH 





Hy is gebore op 18 Mei 1935. Aan 
die begin van 1945 skryf hy in by die 
Universiteit van Pretoria nadat hy die 
vorige jaar aan die Hoërskool Zeerust 
gematrikuleer het. 





WYLE DS. J. G. DU PLESSIS 


Op 23 Januarie 1960 word hy ge- 
orden tot predikant van die kerk in 
die gemeente 'Trichardtfontein. Daar 
het hy etlike ber.epe ontvang maar 
nie een aangeneem nie totdat hy op 
14 Oktober 1966 benoem is tot dosent 
aan die Teologiese Skool, Stoffberg, 
waar |-raars van die Bantoe Hervorm- 
de Kerk opgelei word. 


Hierdie taak het hy op 1 Januarie 
1967 aanvaar as opvolger van prof. 
dr. H. P. Wolmarans. Hierdie roeping 


het hy met nougesetheid, entoesiasme 
en groot bekwaamheid uitgevoer tot 
die dag van sy dood. 


Een van die jong bome van die 
kerk en volk is neergevel. Sy wortels 
het diep ingegaan in vaderlandsbodem 
want hy was 'n egte seun van die 
Afrikanervolk. Hy het net een volk en 
vaderland geken. 


Sy wortels het diep ingegaan in 'n 
familie waar hy 'n geliefde seun en 
skoonseun was maar veral `n getroue 
eggenoot en liefdevolle vader. Die 
diepste het hy geput uit 'n geloofs- 
bodem die Woord van God. Hy was 
altyd `n lojale predikant van sy kerk, 
getrou in sy roeping en altyd vriend- 
lik ook onder moeilike omstandighede. 


Die hele kerk is bedroef saam met 
sy familie in `n dubbele beproewing 
maar in geloof hef ons hart en hande 
op tot ons hemelse Vader om mev. du 
Plessis en kinders (Susara, 7; Gertjie 
5; Johannes, 1) sy moeder, broer en 
suster en die swaarbeproefde De 
Kock-familie aan sy troue sorg op te 
dra. 


Die gesamentlike begrafnis het 
plaasgevind op Vrydag 30 Augustus, 
waar n jarelange vriend en kollega 
opgetree het, nl. ds. G. M. M. Pelser. 





DANKBETUIGING 


Ons wil waardering en dank betuig 
aan ,,Die Hervormer” vir die simpa- 
tieke vermelding van die heengaan 
van ons seun, Eugéne Francis Venter, 


as gevolg van 'n tragiese motoronge- 
luk. 


Deur dié vriendelike beriggewing 
het vriende en belangstellendes in 
wyer kring verneem van die slag wat 
ons getref het en kom daar briewe en 
boodskappe, wat ons wonderlik ver- 
sterk, uit onverwagte oorde. Dis be- 
moedigend en stem tot dankbaarheid 
as mens mag weet dat hy in die don- 
ker en onberekende dae van die lewe 
nie onopgemerk vergete en alléén 
staan nie, want lyding en verdriet ver- 
eensaam en bring die besef van mag- 
teloosheid en die gevoel van verlaten- 
heid mee. 


Die kerklike blad vervul 'n funksie 
wat nie genoeg gewaardeer kan word 
nie, om mense nie alleen op hoogte 
te hou van en met mekaar in verband 
te bring met kerklik-godsdienstige 
aangeleendhede nie, maar ook saam te 
laat voel oor persoonlike belewenisse. 


Ds. en mev. P. J. J. Vente 
Kruisstraat 60, 


Parys. 
Tel. 3050. 

MET 'N SLUIER IN 
PLAAS VAN 'N HOED 
IN DIE KERK 


Vraag: 


`n Paar vroue lidmate het na aan- 
leiding van die Vraebusartikel in ons 
April-uitgawe die vraag gestel of 'n 
vrou dan met 'n sluier op haar hoof 
in plaas van 'n hoed 'n erediens in 
die kerk mag bywoon. 


Antwoord: 


Ons wens daarop te wys dat die 
Bybel nêrens leer dat 'n vrou `n hoed 
moet op hê as sy in die huis van die 
Here gaan nie. Toe die Bybelboeke 
geskrywe is, het die vroue nog geen 
hoede gehad nie, maar hulle het slui- 
ers op die hoof gedra wat so gemaak 
was, dat dit die neus en mond ook 
gedek het. Om 'n sluier te dra was 
nie alleen dié tyd nie, maar ook nou 
nog in die Ooste die algemene volks- 
gebruik onder vroue. 





oo EVRAEBUS . 


JOH. DREYER 


So lees ons as Eliëser, die dienaar 
van Abraham, met die dogter van 
Laban wat hy as vrou vir Isak in 
Mesopotamië gaan haal het, naby die 
put Lagai-Roi in die Suidland kom 
waar Isak gaan woon het, dat Isak 
die kamele sien en hulle dan tegemoet 
gaan. En as Rebekka Isak gewaar, dan 
lees ons: ,Toe neem sy die sluier en 
bedek haar”, d.w.s. haar mond en 
neus. 


Die Bybel gebruik die woord hoed 
nie, maar in hierdie verband praat hy 
van 'n bedekking op die hoof van die 
vrou en dié bedekking in Bybelse tyd 
was die sluier. 


Daarom sal dit geensins onreëlma- 
tig wees as 'n vrou met 'n sluier in 
plaas van 'n hoed in die kerk kom nie. 


Ons moet erken, dat ons bly is 
met hierdie vraag, want die hoed is 
te dikwels die rede waarom vrouelid- 
mate in bepaalde gevalle die erediens 
nie bywoon nie. Elke predikant of 
ouderling sal al met huisbesoek op 
die vraag: Waarom was julle verlede 
Sondag nie in die kerk nie, die ant- 
woord gekry: Ons het gaste gekry en 
die vroue het nie hulle hoede saam- 
gebring nie. 

DIE KERKLIKE BEARBEIDING VAN DIE 
MIDDESTAD VAN JOHANNESBURG 





PASTORALE RUBRIEK. 


Alvorens iets gesê kan word van die 
kerklike bearbeiding” van die midde- 
stad van Johannesburg, moet die be- 
paalde gebied met sy besondere be- 
volkingsamestelling waaruit die ,,mid- 
destad van Johannesburg” bestaan, 
eers aangedui en beskrywe word. Om 
enigsins `n beeld te kan vorm van 
die moontlikhede van die kerklike be- 
arbeiding van die middestad, van die 
probleme daaraan verbonde en van die 
benadering daarvan, moet hierdie be- 
paalde stadsgebied met sy besondere 
bevolkingsamestelling duidelik onder 
0ë geneem word. 


Vir die doel van hierdie paar arti- 
kels oor die ,,Kerklike Bearbeiding van 
die Middestad van Johannesburg”, 
word onder die ,,middestad”, die vol- 
gende voorstede van Johannesburg 
verstaan: Bellevue, Yeoville, High- 
lands, Berea, Hillbrow, `n gedeelte van 
Braamfontein, Wanderersview, Jou- 
bertpark, Newtown, Marshalltown en 
die sakesentrum van Johannesburg. In 
die middestad wat uit bogenoemde 
voorstede bestaan, word feitlik net 
woonstelgeboue met ongeveer 30,000 
woonsteleenhede, `n hele aantal hotel- 
le en losieshuise gevind, behalwe in 
die geval van Berea waar daar in 'n 
klein gedeeltetjie van die voorstad nog 
'n paar woonhuise is. 


Wat die bevolkingsamestelling van 
die middestad aanbetref, moet die 
volgende meegedeel word: oral in hier- 
die woonstelgeboue, hotelle en losies- 
huise, waarin daar 'n nimmereindigen- 
de rondtrekkery plaasvind, word daar, 
naas die Afrikaanssprekendes wat 
maar ongeveer 25% van die totale be- 
volking van die middestad uitmaak, 'n 
groot aantal Jode, Engelse, Portugese, 
Italianers, Duitsers en ander taal- 
groepe aangetref. Met reg kan van 
die middestad van Johannsburg ge- 
praat word as ,,die betonoerwoud met 
sy kosmopolitiese bevolking”. 


Van hierdie woonstelbewoners, hoof- 
saaklik die anderstaliges, waarvan 'n 
groot persentasie immigrante is, hand- 
haaf as gevolg van hulle wyduiteen- 
lopende lewens- en wêreldbeskouings 
lewenswaardes wat ook geopenbaar 
word in `n lewenshouding en in 'n 
lewenstyl wat nie eie is aan die van 
die tradisionele Afrikaanssprekende 


(tot nou toe, die hoofsaaklike arbeids- 
veld van die Kerk) nie, sodat in die 
middestad, ten spyte van die duister- 
nis van kerkgeboue wat daar opge- 
merk word, `n geestesklimaat heers 
wat met die kerk en die evangelie 
min ` in gemeen het. Dat hierdie le- 
wenshouding en lewenstyl in die mid- 
destad invloed uitoefen op die 
Afrikaanssprekende, in die meeste 
gevalle nog ten minste formele lid- 
mate van een van die drie susters- 
kerke en meestal nog jongmense 
daarby, is ongetwyfeld waar. Hulle is 
immers in `n voortdurende kontak met 





DS. J. H. STEENEKAMP 





mekaar — hulle ry saam in dieselfde 
hyser, hulle woon saam in dieselfde 
woonstelgebou en op dieselfde verdie- 
ping, hulle sit saans saam in dieselfde 
kafee, hulle ry in die oggend en in die 
middag saam in dieselfde bus, hulle 
werk dikwels saam, hulle staan in baie 
gevalle in `n liefdesverhouding tot 
mekaar en is in sommige gevalle selfs 
met een van hulle getroud. As gevolg 
van hierdie kontak en beinvloeding is 
dit byna vanselfsprekend dat daar by 
die Afrikaanssprekende, wat hom in 
hierdie geestesklimaat bevind en wat 
so anders is as die waarin hy opge- 
groei het en opgevoed is, 'n klemver- 
skuiwing in sy waardebeskouing moet 
plaasvind wat ook tot openbaring 
moet kom in sy houding teenoor en 
in sy waardering van die kerk. In 
hierdie verband moet daarop gewys 
word dat die anderstaliges met wie 
hy in 'n voortdurende kontak is, ge- 
voed word met wanindrukke van die 
Afrikaanse kerke soos deur sommige 
Engelse koerante opgedis en wat hulle 
weer in die gesprekke met die Afri- 
kaanssprekendes aan hulle oordra. En 
die Afrikaanssprekendes! Baie van hul- 
le staan weerloos teenoor hierdie 
beeld van die kerk, 'n karikatuurbeeld. 
waarmee hulle deur middel van die 
anderstaliges kennis maak. Lees hulle 
dan nie ook in hulle koerante van 
twiste”, ,,skeuringe”, en ,,wanprak- 
tyke” in die Afrikaanse kerke nie! 


Dit is maar enkele faktore wat die 
houding van die Afrikaanssprekendes 
(die hoofsaaklike arbeidsveld van die 
kerk) in die middestad teenoor die 
kerk bepaal. Dit stel derhalwe die 
kerk wat tot hulle wil spreek voor 
die uitdaging om hierdie houding teen- 
oor die kerk en die invloede wat hiet- 
die houding bepaal het, en nog bepaal, 


te begryp sodat die kerk tot hulle 
sinvol kan spreek en die dinge kan 
onderskei waarop dit eintlik moet aan- 
kom. In hierdie bepaalde situasie moet 
die kerk sy lidmate en hulle wat van 
die kerk vervreemd geraak het, be- 
arbei. Die kerk mag nie sy lidmate en 
almal wat die voorwerpe van sy apos- 
tolaat is, uit hierdie geestesklimaat in 
die middestad verwyder nie, en die 
kerk wil hulle ook nie daaruit ver- 
wyder nie. Soos die kerk in die 
wêreld, ook in die veranderde wêreld, 
moet wees om juis daar die blye bood- 
skap aangaande Jesus Christus te laat 
hoor, moet ook sy lidmate in die 
wêreld, ook in die middestad van 
Johannesburg, wees om ook hier die- 
selfde boodskap deur te gee aan almal 
wat om hulle en saam met hulle woon 
ontspan en werk. Dit stel die kerk 
egter voor die enorme taak om sy 
lidmate in die middestad van Johan- 
nesburg met begrip en liefde toe te 
rus, sodat hulle nie alleen hier geeste- 
lik behoue kan bly nie, maar die 
evangelie ook deur hulle die anders- 
taliges in die middestad kan bereik. 


(Word vervolg.) 





SLUIER IN PLAAS VAN HOED 

Daarby kom hierdie volgende oor- 
weging. Baie vrouelidmate laat teens- 
woordig die kapster hulle hare behan- 
del. As 'n vrou nou op Saterdag by 
die kapster was en daar uitkom met 'n 
duur betaalde kapsel, fleurig en hoog, 
waar sy geen hoed op kan kry met 
die beste wil van die wêreld nie, wat 
gaan sy Sondag doen? In hoe baie 
gevalle bly sy dan maar liewer tuis. 
Sy het dan die vorige dag so baie 
betaal om dit so mooi en deftig te 
kry! Om dit nou alles weer ,,plat” te 
trek vir 'n hoed kerk toe, is darem 
te veel geverg, sal baie dink. 


Is met die oog op dit alles die hoed 
dan tog waarlik 'n voorwaarde vir 
kerkbesoek? Op my beurt sê ek nee. 
Het wyle ds. Ennis dan nie gesê: Wat 
die swaarste is, moet die swaarste 
weeg? En is die kerkbesoek dan nie 
belangriker as 'n hoed nie? 





Watter man onder julle wat hon- 
derd skape het en een van hulle 
verloor, laat nie die nege-en-negen- 
tig in die woestyn staan en gaan 
agter die een aan wat verlore is 
totdat hy dit kry nie”.—Luk. 15.4. 

Die Ons Tuis-kompleks, Ons Tuis 
(Soutpansbergweg, Pretoria), Machteld 
Postmushuis (Alexanderstraat, Pre- 
toria) en Ons Tuis (Observatoryweg, 
Johannesburg) is in 1929 uit die ywer 
en inisiatief van wyle mev. Machteld 
Postmus, eggenote van `n eertydse 
Goewerneur van die SA. Reserwe- 
bank, gebore. 


Die begin was klein, `n huis in 
Schubartstraat, Pretoria, met net twee 
inwoners. In 1932 is die Verpleegsters- 
tehuis van die ou Algemene Hospitaal 
deur die destydse Administrateur van 
Transvaal, mnr. Smit, teen 'n hekbelas- 
ting van 10c per jaar beskikbaar gestel 
en kon 70 bejaardes gehuisves word. 
Die Machteld-Postmus-saal is in 1935 
by hierdie kompleks ingesluit — die 
begin van die latere Machteld-Post- 
mushuis — 'n saal waar bejaardes wat 
uit die hospitaal ontslaan is, kon 
gaan herstel. 

Gedurende 1940 word hierdie geboue 
egter deur die destydse regering op- 
gekommandeer as uitbreiding vir die 
Verdedigingshoofkwartier, met net 1 
maand kennisgewing! Die enigste huis- 
vesting toe beskikbaar is gevind in 
Observatoryweg, Johannesburg — die 
begin van Ons Tuis, Johannesburg. 





RINA HERBST 





Tot en met 1941 was daar net `n 
bestuur wat alles moes behartig: die 
finansies, die huisbestuur, die perso- 
neel en die inwoners. En toe, in 1941, 
is besluit om oor te gaan en Ons Tuis 
in `n utiliteitsmaatskappy te omskep 
onder beskerming van die Neder- 
duitsch Hervormde Kerk van Afrika 


waarvan wyle dr. en mev. Postmus al- 
bei lidmate was. 


Met die begrip ,,utiliteits- 
maatskappy” word bedoel 
'n vereniging sonder wins- 
bejag en wat ingevolge 
artikel 21 van die maat- 
skappywct geregistreer is. 
Dus 'n vereniging opgerig 
vir enige wettige doel waar- 
van die nastrewing bereken 
is om in die belang van die 
publiek te wees en wat sy 
wins (as daar is) of ander 
inkomste, bestee tot bevor- 
dering van sy doel en die 
betaling van enige diwiden- 
de aan sv lede verbied. So 
`n vereniging geniet dan al 
die voorreste van `n be- 
perkte maatskappy en is 
aan al die verpligtinge on- 
derworpe, behalwe o.a. om 
die woord ,,Beperk” as deel 
van sy naam te gebruik. 
Vandaar dat ons ,,Ons Tuis” 
skryf en nie byvoorbeeld 
,Ons Tuis Beperk” nie. 


Mev. M. Postmus 
— Stigster van 
Ons Tuis 


Ons Tuis 


Aandeelhouding is toe later gereël 
sodat 30 aandele aan die Kerk behoort 
en 20 aan ander persone, waarvan ook 
lidmate van die Kerk. Die Kerk be- 
noem en reik sy 30 aandele uit aan 
indiwidue wat dit as genomineerdes 
van die Kerk, namens die Kerk hou. 
Sterf daar so 'n genomineerde of word 
'n aandeel vir een of ander rede deur 
die Kerk teruggeneem, benoem die 
Kommissie van die Algemene Kerkver- 
gadering self iemand om die betrokke 
aandeel namens die Kerk oor te neem 
en te hou. Jaarliks vind daar dan die 
aandeelhouersvergadering plaas en op 
hierdie vergadering word die bestuur 
of Raad van Direkteure gekies. 


Die eerste Direksievergadering is op 
7 Desember 1942 gehou met lede: Prof. 
B. Gemser (voorsitter), mevv. M. Post- 
mus, R. Cooke, S. C. Geers (nou Bor- 
cherds), M. R. Oosthuizen, G. Haak, 
ds. J. G. M. Dreyer, dr. Abel Coetzee, 
prof. D. Pont, prof. S. P. Engelbrecht, 
mnr. J. H. H. Janson (toe Administra- 
teur van die Nederduitsch Hervormde 
Kerk van Afrika) en prof. B. de Loor 
(sekretaris). 


In 1946 word dit moontlik om Ons 
Tuis weer terug te skuif na Pretoria. 
Ons Tuis, Johannesburg, bly egter ook 


bestaan om in die behoefte aldaar te 
voorsien. 


Gedurende 1952 is met behulp van 
'n sub-ekonomiese staatsbehuisingsle- 
ning `n gebou vir Ons Tuis in Sout- 
pansbergweg opgerig en in 1963 word 
die kliniek bygevoeg met voltvdse ver- 
pleegsters. Die inwonerstal beloop nou 
270 en onder andere word mev. (prof.) 
J. H. J. A. 'Greyvenstein, ds. S. J. 
Strydom en prof. dr. S. P. Engelbrecht 
op die oomblik in die kliniek daar 
versorg. 


Met 'n skenking van wyle mev. 
Machteld Postmus in 1949 is die Mach- 
teld Postmushuis te Alexanderstraat 
gebou en na uitbreidings in 1959 word 
daar nou 48 beiaardes gehuisves. 


In hierdie drie huise word Afrikaans- 
sowel as Engelssprekende bejaardes, 
lidmate van verskeie kerke, gehuisves. 


Al drie ,.Huise” ressorteer onder die 
Raad van Direkteure, elk met 'n eie 
huisbestuur van 15 lede wat eenmaal 
elke maand vergader. Op hierdie ver- 
skillende huisbesture dien lidmate van 
die drie Afrikaanse Susterskerke en in 

Isak en Ismael 


(Vervolg) 


Die Moria-Olfferande 


In Berseba kry Abraham die opdrag 
van God: ,Neem jou seun, jou enigste, 
wat jy liefhet, Isak, en gaan na die 
land Moria en offer hom daar as 
brandoffer op een van die berge wat 
Ek jou sal aanwys”. 


Die parallel tussen Isak en Ismael 
gaan vêr deur. Die Moria-offerande 
wat volg, stel Isak se lewe in gevaar 
soos Ismael s'n in die woestyn. In 
beide gevalle word die gevaarlike 
situasie veroorsaak deur 'n Gods- 
woord, en die redding gebring deur die 
roep van `n engel uit die hemel. 


God eis van Abraham volkome ge- 
hoorsaamheid aan Sy bevel. Dit was 
`n vreeslike gebod en aan hierdie ge- 
bod het God geen vertroosting toege- 


voeg nie. Onbegryplik was dit vir 
Abraham. 
Isak, ,lag”, vreugde, die kind waar- 


op Abraham ses-en-twintig jaar gewag 
het; Isak — Gods wonder op wie 
Gods seën rus, in wie al die geslagte 
van die aarde geseën sou word — 
hierdie Isak moet as brandoffer op 'n 
altaar geoffer word — dit is tog on- 
moontlik! Abraham praat nie teë nie, 
hy gaan om Gods bevel te gehoor- 
saam. Deur Abraham storm die vrae. 
In sy hart is verwarring. Maar hoog 
bo hierdie verwarring staan tog Abra- 
ham se geloof. 


Deur die suide van Palestina trek 'n 
klein reisgeselskap: `n ouman, 'n seun 
en twee knegte. Die grysaard gaan 
vooroorgeboë en stil sy weg. Sy gang 
is moeisaam asof hy 'n vreeslike toe- 
koms tegemoet gaan. Die seun merk 
dat sy vader stil is, want oor die op- 
drag van God swyg Abraham nog. By 
die seun, Isak, is daar egter geen ver- 
driet nie. Waarom sal daar ook wees? 


Drie dae lank reis hulle sonder om 
oor die doel van hulle reis te praat. In 
die hart van Abraham is die stille hoop 
dat God nie die offer sal laat voltrek 
nie — maar God spreek nie weer nie, 
die hemel bly geslote. En tog .. 
wat God doen, is welgedaan. Abraha- 
ham volhard in sy gehoorsaamheid. 


Op die derde dag as hy die plek 
sien waar hulle op pad heen is, beveel 
Abraham die knegte om agter te bly. 
Abraham en Isak gaan alleen verder. 
Die knegte bly met die esel aan die 
voet van die berg agter. Geen mens- 


like oog mag getuie wees van die 
moeilikste daad in Abraham se lewe 
nie. 


Iets hinder Isak: ,My vader, hier is 
die vuur en die hout, maar waar is 
die lam vir 'n brandoffer?” 


Hoe kan hy sy seun tog antwoord? 
Ontwykend gee hy die antwoord, maar 
dan tog ook die antwoord van die 
geloof: ,,God sal vir Homself die lam 
vir `n brandoffer voorsien, my seun”. 
Abraham rig die gedagtes van Isak 
op God — dié raaiselagtige weg moet 
die iong Isak bewandel met die oog 
op God! 


oesfees ef oefen eo ef efe 
Vergun my die geleentheid om 
my verskoning aan te bied omdat 
die reeks: ,,Jeugfigure in die Hei- 
lige Skrif”, onderbreek is. As ge- 
volg van siekte asook my verhui- 
sing na Barberton, kon ek my ver- 
pligting nie nakom nie. 
Graag versoek ek u om u by- 
draes nou na my nuwe adres: 
Ds. J. A. de Beer, 
Posbus 213, 
Barberton, 
te stuur. 

Vader en seun kom aan op die 
berg — op die plek wat God aange- 
wys het. Nou moet die daad van ge- 
hoorsaamheid gedoen word. Met klip- 
pe word 'n altaar gebou en die seun, 
Isak, help hiermee. Die hout word op 
die altaar geplaas, en daarnaas die 
pan met die gloeiende kole. En dan 

. dan neem Abraham sy seun, sy 
enigste, wat hv liefhet, Isak. Hy bind 
Isak vas en lê hom op die altaar, en 
neem die mes in sy hand. Nou weet 
ook Isak waar die lam vir die brand- 
offer is. Isak laat hom bind — daar 
was iets in die handelswyse van sy 
vader wat hom oorweldig het. Nou 
kom die beslissende . . . . maar dan 
klink van die hemel af 'n geroep: 
Abraham, Abraham!” Die mes is al 
gerig op die keel van die kind. Waar- 
lik, Abraham het Isak geoffer, soos 
die Nuwe Testament sê. Abraham laat 
die mes los en luister soos hy nog 


“JEUGRUBRIEK 





nooit tevore geluister het nie 

wat 'n blye boodskap verneem hy: 
Moenie jou hand na die seun uitsteek 
nie, en doen hom niks nie; want nou 
weet ek dat jy God vrees en jou seun, 
jou enigste, van My nie teruggehou 
het nie”. 


Isak, ,lag”, vreugde . . . Abraham 
se vreugde ken geen perke! Asof uit 
die dood het hy sy seun teruggekry. 


Deur die geloof .. . dit is die geloof 
wat berge kon versit. 


Wie vader of moeder bo My lief- 
het, is My nie waardig nie; en wie 
seun of dogter by My liefhet, is My 
nie waardig nie” (Matt. 10:37). 


,Deur die geloof het Abraham, toe 
hy op die proef gestel is, Isak ge- 
offer; ja, hy wat die beloftes ontvang 
het, het sy eniggeborene geoffer, aan 
wie gesê is: In Isak sal jou nageslag 
genoem word—want hy het gereken 
dat God mag het om selfs uit die dode 
op te wek; daaruit het hy hom ook, 
om so te spreek, terug ontvang”. 


In sy sielevreugde gryp Abraham 
die ram, wat met sy horings in die 
bos vasgeraak het en hy offer hom in 
die plek van Isak. 


In die plek van die sondaar het God 
Sy Seun, Jesus Christus gegee om 
aan die kruishout op Golgota in ons 
plek te sterwe. 


Deur die suide van Palestina trek 
`n klein reisgeselskap: `n ouman, ʼn 
seun en twee knegte. Die grysaard 
gaan met vreugde en blydskap sy weg. 
Sy gang is lig en veerkragtig en die 
toekoms wat hy tegemoet gaan, is 
mooi en skoon en heerlik! 


BESTRY RUMATIEK 
ONDERWYL. U. SLAAP 


AB u aan skerp, stekende pyn ly, as 
u gewrigte opgeswel is, kan dit bes 
moontlik 'n aanduiding wees dat u 
bloed deur die gebrekkige werking 
van u niere vergiftig word. Ander 
stmptome van nierkwaal is die nood- 
aal heid om snags op te staan, 





rugpyn, lendepyn, pyn in die bene, 
send wees Ee, duiseligheid, hoof- 
verkoues, opgeswelde enkels, 
Beker kringe onder u oë, 'n peer 
aan eetlus en energie, ena. 
hierdie kieme wat u gesondheid on- 
darmyn, aanval. Cystex genees hier- 
die Eoreds deur tot die wortel van die 
kwaad deur te dring. Koop Cystex by 
u apteker of handelaar. Begin dadelik. 
Lat up hoeveel beter u more sal voel. 

ONS TUIS 


(] Vervolg van bladsy 14 





Johannesburg ook `n lidmaat van die 
Metodistekerk. Drie lede van elke 
huisbestuur vorm `n daaglikse bestuur 
wat dus uit 9 lede bestaan en ook een- 
maal per maand vergader. Die daaglik- 
se bestuur doen verantwoording aan 
die Raad van Direkteure wat eenmaal 
elke kwartaal byeenkom en die op sy 
beurt weer aan die aandeelhouers wat, 
soos reeds genoem, eenmaal per jaar 
vergader. 


Die huidige Raad van Direkteure is: 
Mnre. F. P. Boshoff (voorsitter) — 
skoonseun van wyle dr. en mev. Post- 
mus, J. H. H. Janson, A. W. de Bruyn, 
mevv. M. R. Oosthuizen, S. Borcherds, 
A. H. Boshoff — dogter van wyle dr. 
en mev. Postmus, A. Schilz, H. C. 
Steenekamp, C. Rautenbach, drr. A. J. 
G. Oosthuizen, L. M. le Roux en ds. 
P. M. Smith (sekretaris). Dus het 
mevv. M. R. Oosthuizen, $S. Borcherds 
en mnr. J. H. H. Janson reeds 'n lang 
skof agter die rug maar doen nog 
steeds hierdie diens met liefde. Mnr. 
J. Kopuit is al vir baie jare ere- 
penningmeester. 


Die klein begin van twee bejaardes 
het aangegroei na oor die 400, en al- 
hoewel die Sentrale en Provinsiale 
owerhede ruimskoots in subsidies vir 
losies, behuising en mediese dienste 
voorsien en die inwoners hulle gedeel- 
te van die losies betaal, kan Ons Tuis 
nie die mas opkom sonder die vrywil- 
lige dienste van indiwidue deur funk- 
sies, donasies en nalatings nie. Vir al 
die hulp en bystand in die verlede is 
die Raad van Direkteure, die drie huis- 
besture, die personeel en die inwoners 
diep dankbaar. 


Maar nou versoek Ons Tuis dat u 
hierdie grootse gedagte van 'n ver- 
siende vrou, as inspirasie moet neem 
en dit as 'n voorreg beskou om met 
dankbaarheid, groot, te dink en te 
doen aan 'n geslag wat in die krag van 
hul lewe, fondamente gelê het waarop 
'n nafeslag met trots kan bou. 








SLAAP GOED & BEVEG 


ASMA -S. 
BRONGITIS-AANVALLE 


Bwaar asemhaling, hoesbuie, geroggel en 
gehyg weens herhaslde aanvalle van bron- 
@iale a&ma en brongitis, vernietig u 
gesondheld. Probeer vinnige MENDACO 
om verstopping te verlig, u lugpype te laat 
verslap en dik, verstikkende slym te help 
verwyder. Dan kan u lekker asemhaal, 
goed slaap en energie herwin. Kry MEN- 
DACO by apteke. Voel gou beter. 


Mev. ds. Mouton 
Oorlede 


Op Saterdagoggend 24 Augustus 
1968 is mevrou Henrietta Lemly Mou- 
ton (gebore Nell) in die pastorie van 
die gemeente Hartebeespoort oorlede. 


P. M. SMITH 


In lewe was sy die eggenote van 
ds. J. F. Mouton en was saam met 
hom in die gemeentes Lusaka, Colig- 
ny, Durban en Hartebeespoort. 

Die oorledene is op 29 September 
1934 te Edenvale gebore waar sy ook 
haar laerskoolopleiding ontvang het. 
Sy het gematrikuleer in die Tegniese 
Kollege, Germiston. 


WYLE MEV. MOUTON 


Op 14 Januarie 1956 is sy getroud 
met ds. Mouton en uit die huwelik is 
drie kinders gebore; Ester, 10 jaar; 
Kobus, 9 jaar en Orelia, 8 jaar. 

Sy is onverwags oorlede en is op 
Woensdag 28 Augustus uit die kerk 
van die gemeente Hartebeestpoort be- 
grawe na 'n rede gehou deur ds. J. 
D. H. Smit, na aanleiding van Psalm 
73:23 en 24. 

“Maar ek is altyddeur by U, U 
het my regterhand gevat. 

U sal my lei deur u raad en my 
daarna in heerlikheid opneem”. 

Die hele kerk dink aan die pastorie 
van Hartebeestpoort, die familie en 
gemeente en spreek telkens boge- 
noemde teksverse uit as u voel dat die 
kruis te swaar word, die pad te moeilik 
en die vrae te veel. 

UIT ANDER BLAAIE 


Evangeliese-Katolieke Kerk? 


Op `n gesamentlike sitting van die 
Provinsiale Kerkvergadering van Gel- 
derland van die Nederlandse Herv. 
Kerk en die Partikuliere Sinode van 
die Geref. Kerke in Gelderland het 
prof. dr. Van den Berg van die Vrye 
Universiteit die woord gevoer. Volgens 
sy mening is daar tans baie verander, 
vergeleke by voor 1945. Die Geref. 
Kerke, is volgens hom, geen geslote 
fort meer nie, soos voor 1945. Daar 
is veel meer openheid, gepaard met 
onsekerheid in eie kring, wat tot enige 
spanninge aanleiding gee. In die Herv. 
Kerk, so sê hy, is die aksent steeds 
sterker op 'n Christusbelydende kerk. 
Die breë onkerkliking in albei kerke 
dryf hulle digter bymekaar. Hulle 
staan nou op 'n punt tussen verlede 
en toekoms. 


In die bespreking wat daarop ge- 
volg het, is van albei kante die wens 
na vore gebring, dat die twee kerke 'n 
nuwe weg moet inslaan wat ook ruim- 
te laat vir ander kerke en dit moet 
daartoe lei dat in Nederland 'n een- 
heid sal ontstaan binne `n nuwe Evan- 
geliese-Katolieke Kerk. 





Biafra gaan ten onder deur 
ons skuld? 


Tienduisend dapper Ibo's, `n ontwik- 
kelde en gekerstende Afrikaanse volk, 
is afgemaai. Tans lewe 12 miljoen van 
hulle op 'n gebied wat in oppervlakte 
kleiner as Nederland is. Hulle is volle- 
dig deur Federale troepe van Nigerië 
in Midde-Afrika ingesluit. Hulle verloor 
die ongelyke stryd omdat Engeland, 
Rusland en Nederland die Federale Ni- 
geriëse troepe langs allerhande ,,ge- 
heime” kanale van oorlogstuig voor- 
sien. — Uit De Rotterdammer oorge- 
neem deur De Kruisbanier uit België. 





Kerke het geen bestaansreg meer as 
hulle nie primêr, in die eerste plek, 
van Christus is nie: En die versoeking 
om hulle aan te pas aan die gemiddel- 
de wêrelddenke (en die Wêreldraad 
van Kerke as 'n pendant, `n soortge- 
lyke van die V.V.O., is nie denk- 
beeldig nie. — Gemeente Opbouw. 





Die kerk is ook doel. Die kerk is 
die volk van God op aarde . . . Dit 
gaan God om die wêreld. Dit gaan God 
ook om die kerk. Dit sluit mekaar nie 
uit nie. Dit is alleen met mekaar waar. 

— Prof. Van Niftrik. 


BIDDAG VIR DIÉ GESAAIDES 


Lees: Rom. 8:31-39; Luk. 12:22-34. 
Teks: Rom. 8:32. 


Hy wat selfs sy eie Seun nie gespaar 
het nie, maar Hom vir ons almal oor- 
gegee het, hoe sal Hy ook nie saam 
met Hom ons alles genadiglik skenk 
nie? 


Gemeente van die Here, 


Op die biddag is ons besig met 


die dinge van die gewone lewe. 
Op die biddag vir die gesaaides 
is die gedagtes toegespits op 


dié dinge wat ons voortbestaan so in- 
tiem raak. As ideale toestand sien ons 
in die verbeelding en meermale in 
werklikheid, die neerplassende reën- 
druppels, die waterstrome, die vol 
damme, die wydwuiwende grasvelde, 
die ruigberankte bosveldbome, die 
swaarbelaaide vrugtebome, die helder- 
groen graanlande oor derduisende myle 
versprei. Heimlik vrees ons die teen- 
deel. Aan die begin van die lentetyd 
wil ons nie graag dink aan die wreed- 
heid van `n somerdroogte soos ons 
dit verlede saaiseisoen ondervind het 
nie. Die hand moet opnuut aan die 
ploeg geslaan word en ons moet saai. 
By die een oorheers kommer oor die 
gevolge van nog `n mislukte oes mis- 
kien; by `n ander is daar blymoedige, 
hoopvolle verwagting. Wat ons stem- 
ming ookal is, is die kerk van Chris- 
tus, vir die enkel gelowige mens wat 
moet bid terwille van die gesaaides 
is daar die ,immergroen” troos dat 
God nie onverskillig is teenoor hierdie 
dinge nie. Die eerste beloftes na die 
sonvloed het juis hieroor gegaan. 


God ken en aanskou die mens in sy 
aardse nooddrif en laat hom nie alleen 
daarin staan nie. Ook in Rom. 8 word 
dit helder belig. Hierdie hoofstuk is 
vol van die hemel en die aarde. Die 
genade van God in Christus oor die 
hele bestaan van die mens word hierin 
treffend aangedui. Dit herinner sterk 
aan die eerste artikel van ons geloofs- 
belydenis: ,Ek glo in God die Vader, 
die Almagtige, Skepper van hemel en 
aarde”. Op die vraag in die Heidel- 
bergse Kategismus (vr. 26), wat ons 
daarmee bedoel, is die antwoord: ,Ek 
glo dat die ewige Vader van ons Here 
Jesus Christus wat hemel en aarde, 
met alles wat daarin is, uit niks ge- 
skape het, wat dit ook deur Sy ewige 
raad en voorsienigheid onderhou en 
regeer terwille van Sy Seun Christus 
my God en my Vader is op wie ek so 
vertrou dat ek nie twyfel nie of Hy 
sal my met ALLES WAT NODIG is 
vir liggaam en siel versorg en ook 
al die kwaad wat Hy oor my in hierdié 
jammerdal beskik, my ten beste keer 


omdat Hy dit kan doen as 'n Almag- 
tige God en ook wil doen as 'n ge- 
troue Vader”. 


“he see vae sam EDE HEDE ME HEDE 





ee same sae eds 


$ 
Die kerk het Sondag 20 Oktober 1968] 
as vanjaar bepaal as 'n biddag vir die 
gesaaides soos 21 April bepaal was asj 
'n dankdag vir die oes. 


| Ons kerk is nie geneig om dikwels 
bepaalde dae uit te sonder vir bEbaap! 
jde aangeleenthede nie. By die kerklike 
gedenk — en feesdae word by hierdie 
|twee geleenthede tog gedink aan be- 
| paalde behoeftes. 








Dit is soos met die gebed wat Jesus 
Christus ons geleer het — Onse Va- 
der — waar daar ses bedes is en net 
jeen handel oor ons aardse node. Die 
jaer begin as 'n lofprysing tot ser 
van God en styg tot `n jubeling oor 
die mag en majesteit van God. | 

Ons word egter geleer om ook tej 
|bid vir ons aardse node maar ook 
jan erken ons ons diepe ni E 
heid van en groot dankbaarheid teen- 
|oor ons hemelse Vader. 


As ons `n biddag vir die gesaaides 
jhou erken ons daarmee ons diep af-! 
HE ie van God en staan ons inj 
ootmoedige skuldbelydenis voor Hom. 


Nou moet ons ook nie dink dat dit j 
net vir die boere bedoel is nie. Ons 
jdink in besonder aan hulle maar dit) 
raak elkeen van ons. Daar word nie 
net gesaai op die lande en geoes opj 
die velde nie. Elkeen van ons saai en 
oes in ons lewens en 'God alleen siel 
jdie wasdom. As daar nie geoes word 
op ons velde nie raak dit elkeen van 
ons. As daar nie gesaai en geoes 
|word op die akkers van ons EEostelike 
Ere nie, ly ons nog groter gebrek. 


| 
P. M. SMITH 


t 

de EDE MERE ED HEBR EE HER EDE HEDE HE VEDL HEE HELE Deon 
Ook in ons teksvers gaan dit oor die 
,alles wat nodig is vir liggaam en 
siel”. Die mens om wie dit hier gaan, 
staan midde in die aardse nood. Hy 





DS. J. A. S. SMIT 








word bedreig deur die magte, hy word 
beskuldig, hy ly verdrukking, honger, 
naaktheid, pyn en smart; hy verduur 
gevaar en sterwensangs. God aanskou 
hom in hierdie moeite en verdriet so- 
dat hy dit in sy hand sal gee. Alles 
wat Paulus in die eerste gedeelte van 
die teksvers sê, dien om die tweede 
gedeelte in die regte lig te stel. Die 


vervulling van die aardse nood sien 
die apostel in Christus, die grootste, 
die eintlike Gawe van God verseker. 
Dit sirkel van die omtrek af na die 
middelpunt toe. Die ,,alles” 1ê vir ons 
vlakby die lewe, maar een ding is 
belangriker: God het Sy Seun gegee, 
die eerste, die één Nodige. In Hom is 
goddelik alles voorsien. God het Sy 
Seun nie gespaar nie, maar Hom oor- 
gegee, ,,en Hom verneder tot in die 
allerdiepste versmaadheid en angs van 
die hel met liggaam en siel aan die 
kruishout .. . om ons met sy seëning 
te vervul”. 


, . . . hoe sal Hy ook nie saam 
met Hom ons alles genadiglik skenk 
nie?” In ons teksvers is die regte ver- 
houding van groot tot klein. God het 
die meerdere gedoen, hoe sal Hy nie 
ook die mindere doen nie? Terwyl ons 
die daaglikse sorge lewensgroot sien, 
word ons deur die teksvers terugge- 
bring tot die diepste erns: Waarom 
moes God Sy Seun oorgee? Omdat ons 
eintlike nood 1ê in ons skuld, in ons 
verkeerde verhouding met God. Chris- 
tus herstel hierdie verkeerde verhou- 
ding. Hy is die grootste Gawe wat ons 
kan hê. 


Het ons hierdie Gawe dan het 
ons alles wat nodig is vir siel en lig- 
gaam. Want vervulling van die aardse 
nooddrif is met die geloof in Christus 
so intiem verbonde. 


Vir die geloof is die sorg van God 
volkome. Dit omvat die gesaaides en 
weivelde. Dit is nie 'n natuurproses 
sondermeer nie. Dit is gawe in Chris- 
tus. Buite die geloof om is dit skyn- 
seën; kan die vol graanskure 'n vloek 
wees. 


Daar geld ook ons maatstaf nie. God 
bepaal die inhoud, die vorm, die om- 
vang van alles wat hy skenk. Hy gee 
geen waarborg vir dié soort voorspoed 
of ryk oes wat ons bereken nie. Veel 
eerder laat Hy Sy gelowiges moeite en 
kruis verwag op hierdie aarde waar- 
op hulle vreemdelinge en bywoners is 
en moet bly. Die gawes wat Hy ,,vir 
julle byvoeg” (Luk. 12:31) hou intiem 
verband met ons lewe as dissipels van 
Jesus Christus. (Die ,,ons” in ons teks- 
vers veronderstel die gelowiges). Hy 
maak genoeg voorsiening vir ons om 
Hom daarmee te dien. Meer as wat Hy 
daarvoor nodig ag het ons nie nodig 
nie, en mag ons nie begeer nie. Daar- 
om het die ritme van saai en oes geen 
doel in sigself nie, maar is hulpmid- 
dels om ons instaat te stel om op 
die geloofsweg ons diens te kan ver- 
kan vul. Geen mens kan bepaal met 
watter geringste porsie hy kan klaar- 


] Vervolg op bladsy 25 

VIR NIKS EN NIEMAND STUIT NIE 


In ons Julie-uitgawe het prof. Pont 
m sy altyd lesenswaardige kroniek 
onder die opskrif: ,,”n Stem uit die 
verlede” die lig laat val op die per- 
soon en werk van die stoere vegter en 
onverskrokke ds. Goddefroy. Hierdie 
eienskappe van hom het ook na vore 
gekom tydens sy verblyf in die krygs- 
gevange kamp in 'Trichinopoly in In- 
dieë tydens ons tweede oorlog vir 
,Vryheid en Reg”, soos wyle generaal 
Jan Kemp in sy boek met hierdie 
naam ons tweede vryheidsoorlog be- 
titel het. 





ERNS EN PRET IN DIE 
KERKLIKE LEWE 


JOH. DREYER 





Die verhaal wat hier volg is mee- 
gedeel deur die vader van onderge- 
tekende wat in dieselfde krysgevange 
kamp was. 


Ds. Goddefroy is deur die kamp- 
owerheid toegelaat om Sondae aan 
die burgers die evangelie te verkondig. 
As vurige prediker het die dienste 
groot belangstelling gewek. In sy pre- 
diking het hy geen blad voor sy 
mond geneem nie. die Britse ..empire” 
met sy optrede in die twee republieke 
nie gespaar nie, maar sy onderwer- 
ping en verontregting van klein nasies 
op grond van die Heilige Skrif ver- 
oordeel. Ds Goddefroy het immers vir 
niemand en niks gestuit nie. Daarby 
was hy verbitter omdat hy twee seuns 
in die oorlog moes afgee waarvan die 
een wederregtelik doodgeskiet is. 


In sy prediking het hy die vyand 
vir sy wandade laat verbykom sonder 
om met die gevaar daaraan verbonde 
rekening te hou, d.w.s. om deur die 
enkele verraaiers aan die Engelse 
kampowerheid verklap te word. 


Dit het dan ook geskied. Om guns 
te verwerf by die vyand en met die 
hoop op begunstiging d.w.s. om na 'n 
ander kamp met 'n koeler klimaat in 
die noorde van Indië nader aan die 
Himalaya gebergte verplaas te word. 


Die verklikkery het geslaag. Ds. 
Goddefroy word deur die kampoffisier 
opgeroep om te verskyn, hy word on- 
dervra oor sy preek en gewaarsku. 


Het dit gehelp? Moenie glo nie. Die 
volgende Sondag was dit erger. Die 
nuusdraers aan die vyand het aan die 
maghebbers rapport gelewer. Hierdie 
koer is hy veroordeel tot drie dae 

tronkstraf. Ook dit was nie genoeg om 
hierdie onverskrokke prediker se mond 
te snoer nie. Toe is hy vir 'n week 
gevange gesit op net ryswater vir ete. 


My vader het vertel, dat toe hy 
daaruit kom, was dit die volgende keer 
nog soveel erger. Hy is toe vir `n 
tydjie met rus gelaat. Die straf het 
tog nie gehelp nie. Miskien het die 
paar verraaiers toe ook geskrik, want 
met hulle ,,gal” is deur die burgers in 


die nag gewerk. 

Hier het dit egter nog nie geëindig 
nie. Die vyand sou hierdie ,,leeu” dan 
op 'n ander manier probeer tem. Hy 
is toe,gestuur na die Fort Govindhar 
in die Punjab, een van die ongesond- 
ste provinsies van Indië. 


Na die vrede is sy verlof aan hom 
om terug te keer eers geweier. Pas 'n 
jaar na die vrede het hy eindelik tuis 
gekom. 








RAAK ONTSLAE VAN 
KNELLENDE BORSPYNE 


met Lennon se Borsdruppels 





— die Hollandse Medisyne waaraan 


die hele land glo! 


Suid-Afrikaners maak al meer as 100 jaar lank staat op 


| Lennon se BORSDRUPPELS. Dis `n veilige, voordelige huis- 


middel teen borspyne veroorsaak deur verkoues, brongitis, 
kroep of hoes. Borsdruppels maak die slym los en verlig 
benoude bors—sit hoesbuie en brongitisaanvalle gou-gou stop 
—laat die bors ooptrek sodat u weer normaal asemhaal. Wees 


H| voorbereid — sorg dat u Lennon se BORSDRUPPELS, 
F| beroemde Hollandse Medisyne, in die huis het. 


GRATIS — LENNON SE HANDBOEK VAN HOLLANDSE MEDISYNE 


Vul hierdie koepon in vir 'n GRATIS eksemp aar van Lennon se Handboek van Hollandse 
Medisyne. Geen gesin behoort sonder hierdie moderne handleiding tot iuisbehandeling 
en gesinsgesondheid te wees nie. 


NAAM 
ADRES 














DIÉ RUSTENBURGSE KRUGERSTANDBEELD 


Die Krugerstandbeeld wat vir die 
afgelope vyf-en-veertig jaar voor die 
Rustenburgse stadsaal staan, was ooT- 
spronklik bestem om op die Pretoriase 
Kerkplein of elders in die hoofstad op- 
gerig te word. Verskillende faktore 
en omstandighede het egter meege- 
werk dat hierdie meesterstuk van die 
Franse beeldhouer, Jean (Georges 
Achard (13 Maart 1871, Gironde, Elsas 

24 September 1934, Parys), wat al- 
reeds in 1901 deur hom in Parys ge- 
boetseer is, nie op Pretoria nie, maar 
wel op Rustenburg — waar Paul Kru- 
ger vir meer as veertig jaar gelewe 
en gewerk het — opgerig is. 





H. M. REX 
Argivaris, Kerkargief 





Opmerklik is dat president Kruger 
tydens sy besoek aan Parys teen die 
einde van 1900 nie vir Achard gepo- 
seer het nie. Achard het in 1904 die 
volgende vertel: ,,Ek het hom egter 
dikwels gesien toe hy Parys besoek 
het en ook vir `n lang tyd van naby 
in sy salon, en die tragiese grootheid 
van hierdie figuur het my so aange- 
gryp dat dit vir altyd in my gees ge- 
beiteld staan. Ek MOES die beeld 
maak. Vir ses maande het ek aan die 
ontwerp gewerk; ek het my omring 
met alle afbeeldings en portrette wat 
ek maar in die hande kon kry, om te 
verhoed dat my fantasie en opgewon- 
denheid my nie parte sou speel nie. 
Dit is die enigste van my werke 
waarmee ek wél tevrede is . . . ” 


Nadat Achard die gipsbeeld in 1901 
voltooi het, is dit vir `n tydlank in 
Parys uitgestal waar dit besonder baie 
aandag getrek het. Tydens die Paryse 
Vredesonderhandelinge in 1919 het dr. 
Engelenburg, die destydse hoofredak- 
teur van ,,Die Volkstem”, vir genl. 
Louis Botha en sy privaatsekretaris, 
mnr. George Brebner, vergesel na die 
werkplek van die beeldhouer in een 
van die agterstrate van Parys waar 
die gipsbeeld van president Kruger op 
daardie tydstip vir byna twintig jaar 
vergete gestaan het. Die Eerste Minis- 
ter — en ook gnl. Smuts tydens sy 
besigtiging — was sê getref deur die 
voortreflike beeldhouwerk dat hulle 
daar en dan besluit het om die gips- 
beeld vir die volk van Suid-Afrika 
aan te koop en dit op koste van die 
Unieregering in brons te laat giet. 


Op 10 Oktober vier 
ons saam met ons volk 
Krugerdag. Dan word 
daardie manne en vroue 
in gedagte geroep wat 
toe ons land nog jonk 
was met sweet en bloed 
opgebou het. Veral dink 
ons aan hulle geloof 
wat hulle in staat ge- 
stel het om baie teen- 
slae en teleurstellings 
te oorkom. 


Op daardie dag dank 
die Kerk God vir Sy 
uitreddinge en vir sul- 
ke persone aan ons ge- 
gee. Paul Kruger is vir 


ons die uittronende 
voorbeeld onder hulle. 
— PM.S. 


Die voltooide bronsbeeld het in Ok- 
tober 1920 in Pretoria aangekom waar 
dit voorlopig in die Uniegebou opge- 
berg is. Terwyl daar in Pretoria des- 
tyds baie onsekerheid en verskil van 
opinie oor die uiteindelike bestem- 
ming van die ,,Franse Krugerbeeld"” 
geheers het, het die Rustenburgse 
munisipaliteit, op 'n wenk van komdt. 
B. 1. J. van Heerden, L.V. vir Venters- 
dorp, en die latere senator Van der 
Walt, skoonseun van wyle president 
Kruger, op 30 Oktober 1920 van die 
verleentheid waarin die regering op 
daardie stadium voor die algemene 
verkiesing verkeer het, gebruik ge- 
maak en 'n formele aansoek vir die 
verkryging van die standbeeld vir 
Rustenburg aan dr. Engelenburg ge- 
rig. 


'n Komitee wat intussen deur genl. 
Smuts, die Eerste Minister, aangestel 
is en waarvan Fanie Eloff, die beeld- 
houer en kleinseun van wyle presi- 
dent Kruger, lid was, het in Novem- 
ber 1920 — nadat alle moontlike plek- 
ke waar die beeld opgerig of geplaas 
kon word deeglik ondersoek is — aan- 
beveel dat Achard se Krugerstand- 
beeld aan die Rustenburgse munisipa- 





liteit geskenk moes word. Na `n lang 
vertraging het genl. Smuts in Septem- 
ber 1921 sy besluit, dat die beeld on- 
der sekere voorwaardes aan die muni- 
sipaliteit van Rustenburg geskenk kon 


word, bekend gemaak. Die stand- 
beeld is onder dankbetuiging in ont- 
vangs geneem en tydens 'n reuse 
Dingaansfeesviering op 16 Desember 
1921 voor die ou stadsaal deur genl. 
Smuts onthul. Nadat genl. Smuts op 
`n besonder treffende wyse aan die na- 
gedagtenis van wyle president Kruger 
hulde gebring het, het hy die onthulde 
beeld vir `'n tydlank betrag en toe 
gesê: ,Ek hoop dat die lewe van hier- 
die man ons tot 'n voorbeeld sal strek 
tot in die laaste nageslag”. 





Onder Christene moet die afkeur 
van `n skeuring so groot wees, dat 
hulle dit altyd, as dit maar enigsins 
kan, moet vermy. — Calvyn. 


My lewe was `n voortdurende triomf 
van die genade oor my ondankbaar- 
heid: so gaan ek heen in die vertroue 
op die ewige triomf van die genade. 

— Op die grafskrif van 'n vrome. 

BLANKE EN BANTOEË 





'n Aantal jare gelede het ene Trevor 
Huddleston, 'n Anglikaanse priester 
in Johannesburg, ,,wêreldberoemd” 
geword omdat hy met alle mag 
weerstand gebied het omdat 'n groot 
groep Bantoegesinne uit 'n krotbuurt 
verwyder is na 'n nuwe, sindelike en 
netjiese Bantoewoonbuurt. Hierdie 
verset wat vir 'n groot deel gevoer is 
onder die dekmantel van ,,”n christe- 
like protes” het uiteindelik plat geval 
toe dit duidelik geword het dat die 
betrokke Bantoes met groot vreugde 
en dankbaarheid die krotbuurt verlaat 
het vir die eindloos-goedkoper en 
beter behuising wat van Owerheids- 
weë vir hulle beskikbaar gestel is. 


Dit wil egter voorkom asof hierdie 
soort van ,,protes” 'n diep indruk in 
bepaalde kringe gemaak het. 





PROF. DR. A. D. PONT 





Aan die begin van Augustus het ek 
'n geskriffie te lese gekry wat die titel 
dra Meran to Limehill. Hierdie geskrif- 
fie het as ,sponsors” onder andere die 
roomse aartsbiskop Hurley wat ook `n 
leidende figuur in die South African 
Institute for Race Relations is. Dit is 
nie vir my duidelik of die ,,sponsors” 
iets te make het met die inhoud van 
die geskriffie nie. Daar word in ieder 
geval nie gesê wie die skrywer is nie. 
Dit is moontlik dat ons hier met 'n 
naamlose geskrif te make het. 


In die geskriffie word groot ver- 
ontwaardiging tentoongesprei omdat 
'n aantal Bantoes in Natal uit die ge- 
bied Meran oorgeplaas is na 'n Bantoe- 
gebied met die naam Limehill. 


Die opvallende van hierdie geskrif 
is dat dit A Christian Response bevat 
ten opsigte van hierdie verskuiwing 
van die Bantoes. Dit is vir my altyd 
interessant om 'n christelik-verant- 
woorde opmerking en standpunt te 
leer ken. Maar in hierdian christian 
response is daar 'n paar merkwaardige 
uitlatings. Allereers word gestel: ,,We 
have failed to live according to the 
demands of the Gospel and the teach- 
ing of our Church”. Dit is `n lekker 
sterk uitspraak . . . ek het nooit ge- 
weet die toestand is so beroerd in die 
engelstalige kerke nie. 'n Behoorlike 
teologiese verantwoording is seker in 
die engelstalige kerke dringend nood- 


saaklik as soiets as `n algemeen- 
geldende stelling gemaak word. Ek het 
al vantevore die stelling gemaak dat in 
die engelstalige kerke, te oordele na 
die optrede en uitsprake van sommige 
leidinggewende figure, daar 'n gebrek- 
kige verstaan van die Evangelie van 
Jesus Christus is. Dit wil my voorkom 
asof my vermoede korrek kon gewees 
het as hierdie argument, hierbo ge- 
noem, aanvaar moet word. 


Die Christian response word dan 
verder geneem deur die stelling: ,,We 
have failed, through our divisions, to 
give witness to the unity of the Church 
and to make it a sign of the unity of 
all mankind”. Dit is, as ek dit so mag 
stel, teologiese nonsens. Immers die 
eenheid van die kerk is allereers, nié 
`n primêre eis van die Evangelie nie. 
Maar daar kom by dat nêrens in die 
Heilige Skrif word die eenheid van die 
kerk sê gestel dat dit 'n teken moet 
wees van die eenheid van die mens- 
dom nie. Die ,,eenheid van die mens- 
dom” is natuurlik wêl `n uitdrukking 
wat in die ideologieë van die libera- 
lisme en die sosialisme baie geliefd 
is, maar daar is géén Bybelse regverdi- 
ging vir die stelling dat dit vir die 
Evangelie of die kerk gaan om die 
,eenheid van die mensdom” nie! Die 
tééndeel is eerder waar. Die Evangelie 
bring die mensdom by die kardinale 
beslissing — om te kies: vir of teen 
Jesus Christus, die vleesgeworde 
Woord van God en self ook God. Dit 
bring nie eenheid nie, maar verdeeld- 
heid en skeiding. Nêrens word `n sker- 
per verdeeldheid gesien as juis by die 
kruis van Jesus Christus nie. 'n Ver- 
deeldheid wat deurgetrek word na die 
Opstanding en vandaar, as `'t ware van- 
selfsprekend, die prediking van die 
Apostels en die ware kerk van alle 
eeue begelei. Selfs in die kerkgeskiede- 
nis kan géén regverdiging vir hierdie 
koddige opmerking gevind word nie. 
Sou die skrywer(s) van hierdie geskrif 
miskien wou beweer dat die roomse 
kerk in die sestiende eeu, wat so hard 
geywer het vir die eenheid van die 
kerk dat hulle al wat protestant was 
met vuur en swaard vervolg het, 'n 
teken was van die eenheid van die 
mensdom? 


Hier word, deur hierdie stelling, tog 
'n enorme misverstand oor die kerk, 
die evangelie en die wêreld gedemon- 
streer. Vandaar seker ook dat daar 


dan `n pleidooi gelewer word dat alle 
christene opnuut moet besin oor die 
noodsaaklikheid van politieke optrede 
omdat dit in Suid-Afrika onmoontlik 

sou wees ,,to love our neighbour”. En 
hierdie ,,love” beteken, as ek dit reg 
verstaan, dat ,,full justice” vir ,,our 
neighbour” in Suid-Afrika verkry moet 
word. 


Die indruk wat hierdie stuk op my 
maak, is dat 'n aantal liberalistiese en 
sosialistiese stellings ingedra is in die 
kerklike denke en nou word hierdie 
buite-Bybelse opvattings sondermeer 
gelykstellig met ,,the demands of the 
Gospel”. Teen so `n misvatting moet 
beswaar aangeteken word want dit is 
niks anders as 'n verdraaiing van die 
evangelie en ook `n poging om die 
Evangelie te gebruik vir `n doel waar- 
voor dit nooit bedoel was of is nie. 
Miskien is dit dan ook tiperend van 
hierdie stuk dat geen poging aange- 
wend word om, deur die aanhaling van 
Bybelse bewysplase, die stellings wat 
gemaak word werklik te regverdig nie. 


As die skrywer(s) van hierdie ge- 
skriffie besware het teen die verskui- 
wing van Bantoes van Meran na Lime- 
hill kan hulle dit gerus stel. Maar om 
dié besware nou te gaan stel asof met 
hierdie verskuiwing téén die Evangelie 
van Jesus Christus gesondig word, is 
onaanvaarbaar want sê `n standpunt 
is nég teologies nég Skriftuurlik houd- 
baar. Hiermee word die Evangelie in 
diskrediet gebring . .. 


`n Ander geluid. 


Onlangs het ek 'n aantal uitsprake 
van Archdeacon A. R. Lewis van In- 
yanga in Rhodesië gelees wat beson- 
der behartenswaardig is. Uit Lewis se 
opmerkings wil ek aflei dat daar 66k 
nog engelstalige kerklike ampsdraers 
is wat totaal anders dink en praat as 
die Joost de Blanks of Crowthers wie 
se menings gewoonlik met soveel bo- 
haai in die pers aangekondig word. 
Die feit dat gewoonlik net die menings 
van engelstalige kerklike ampsdraers 
wat 'n min of meer liberalistiese stand- 
punt inneem publisiteit gegee word, 
laat die indruk ontstaan dat hulle 
werklik die vertolkers is van die gees 
en denke wat in dié kerke heers. Dit 
wil tog voorkom asof dit nie 'n kor- 
rekte opvatting sou wees nie. 


Laat my toe om enkele paragrawe 
van Lewis se betoog Christianity in 
Africa aan te haal. Hy stel in die stuk: 
,I am convinved that drastic re- 
thinking by Christians is needed about 

Southern Africa. Honest thinking. The 
Portuguese territories have no colour- 
bar and allow inter-marriage. They are 
wrong. South Africa keeps the races 
apart and forbids it. It is wrong. Rho- 
desia stands somewhere between 
them. We are wrong too. We are 
wrong because we are white. There 
is nothing we can do to be right, short 
of abandoning the Christian civilisa- 
tion we have brought and letting Af- 
rica return to the barbarism from 
which it came. 


While ordinary priests like myself 
are guietly getting on with our jobs, 
teaching the gospel of eternal salva- 
tion, it seems the Church is being 
taken over by the secular ,liberal 
thought of the day ... 


Recently I myself suggested in print 
that the Church should condemn false- 
hood and murder and stand for peace 
and African progress. Within days I 
was howled down on the BBC by Paul 
Oestreicher, an Anglican priest who 
is prepared to hold dialogues with 
communists, but not, apparently, with 
Rhodesian Christians. Tt appears to 
me that if Christianity is to survive in 
Africa — the Christianity of Christ 
and the creeds — some of us may 
have to get away from our parish 
pumps and fight” (ek onderstreep). 


Lewis se opmerkings is baie waar. 
Die indruk word graag na buite geskep 
dat die engelstalige kerke in Suid- 
Afrika en Rhodesië één soliede falanks 
is wat geheel en al agter die Wêreld- 
raad van Kerke en dergelike organi- 
sasies staan; asof die engelstalige 
christene nie meer belangstelling het 
vir die ,,Christianity of Christ and 
the creeds” nie. Tog blyk dit dat so 
'n opvatting nié korrek is nie. Dit het 
my al 'n paar keer opgeval, uit per- 
soonlike gesprekke en ontmoetings, 
dat daar talle engelssprekende kerk- 
lidmate en ampsdraers is wat nié 
saamgaan met die koers wat deur die 
amptelike kerkleiding aangegee word 
nie. Dié arme mense is grotendeels 
verplig om hulle kerkgeboue te vermy 
op Sondae waar hulle so dikwels half- 
gebakte politieke sermoene moet aan- 
hoor inplaas van die regte verkondi- 
ging van die Evangelie. Tog sal hulle, 
soos Lewis dit so metjies stel, dit 
werklik moet oorweeg ,,to get away 
from the parish pump and fight”. 


In hierdie dae waar die liberalisme 
en die sosialisme al soveel slagoffers 
gemaak het, veral onder die engels- 
talige kerklike ampsdraers, is en bly 
dit die onontwykbare taak van die ge- 
lowige christene in dié kerklike or- 


ganisasies om die stryd aan te bind 
teen hierdie wêreldse ideologieë wat 
dreig om die Evangelie te versmoor. 
Die oproep tot die eenheid van die 
Kerk beteken nie dat in die nastrewe 
daarvan die waarheid of wel die Evan- 
gelie as éérste slagoffer begrawe moet 
word nie. 


Die tyd vra eintlik wéér vir 'n John 
Knox, `'n vreeslose, kompromislose 
vegter vir die Evangeliese waarheid. 
Want alleen in die waarheid en krag 
van die Evangelie kan die on-waarheid 
van die ideologie ontmasker word. 
Sou mens tevergeefs moet wag vir so 
'n man om op te staan in die engels- 
talige kerklike wêreld van Suidelike 
Afrika? 





ONBYBELSE 
REWOLUSIE 


'n Blad, ,,One for the Road” het 
onlangs in Stellenbosch die lig gesien. 
Dit is die orgaan van die ,,University 
Christian Movement of South Africa” 
en noem homself 'n ekumeniese blad. 
Van mense wat hulleself Christene 
noem, kan seker verwag word dat 
hulle Christus sal verkondig. Maar 
,One for the Road” publiseer dinge 
wat nouliks Christelik genoem kan 
word. Die eerste uitgawe van die blad 
wat sig as Christelik aandien, het dit 
naamlik oor ,,Student Power”. En hier 
word die heerlikheid van die wil van 
die studente opgehang aan 'n kapstok 
wat Christus genoem word. 


Die artikel oor ,,Student Power” 
begin deur die lof te sing van die ver- 
rese mag van die student: ,A new 
figure has stepped out into the politi- 
cal area of the world, a new force has 
revealed itself that cannot be ignored: 
it is the power of the student com- 
munity — STUDENT POWER”. En die 
artikel roep dan op: ,,So let the stu- 
dents speak. Say what you will! So- 
ciety is bound to listen. Do not be 
afraid of your demands, society is 
bound to grant you them”. Dan word 
gewys op die ,,sukses” van die rewo- 
lusionêre studente oorsee wat besluit 
het ,,to open hostility to the authori- 
ties”. Maar klaag ,,One for the Road”, 
Suid-Afrikaanse studente is te onvol- 
wasse om effektief te kan optree. Die 
rede dat radikale optrede in Suid- 
Afrika nie slaag nie, is: ,,The students 
of South Africa are still children who 
must wait until their parents, those 
in official positions over them, tell 


them what to do”. En dan word die 
tyd ryp verklaar en tot rewolusionêre 
optrede aangemoedig: ,, . . . . if the 
U.C.M. is to be of any use at all it must 
be totally committed to the cause of 
student revolution. Its members must 
be at the centre of the storm that is 
about to break”. En heel aan die eind- 
de word Christus ingespan om darem 
'n passende slot te verskaf: ,, . . . it is 
for freedom that Christ has set us 
free — a freedom that can only be 
absolutely radical, freedom from every 
form of enslavement to ideologies that 
will freeze the dynamics of society 
into a static order or set limits to the 
possibilities of man”. 

Dit is duidelik dat hier geen kom- 
mer bestaan oor die verkondiging van 
die suiwere Evangelie van Jesus Chris- 
tus nie. Want eers kom die noodsaak- 
likheid van rewolusie aan die orde. 
Eers word ,,social change” verkondig. 
En selfs nie eers daarna word Christus 
verkondig nie, maar Hy word gladnie 
verkondig nie. Van die gebod van Chris- 
tus om God bowe alles lief te hê, en 
om dan, gewortel in die liefde tot God, 





Van der Hoff Teologiese 
Vereniging, Universiteit van 
Pretoria 





liefde aan die medemens te betoon, 
word hier hoegenaamd nie gerep nie. 
God is 'n decor. Hy is op die letterlike 
Agtergrond van die laaste paragraaf. 


Seker, 'n Christen moét bewoënheid 
oor die ,,lot” van ander mense aan die 
dag lê. Maar die mens staan vir 
Christus in die tweede plek. Kommer 
oor die medemens is alleen Christelike 
bewoënheid as dit uitgaan van die 
dankbaar-gehoorsame liefde tot God. 
Want Goéd het in Christus die mens 
verlos van sy sondenood. En God wil 
antwoord van die mens hê: Hy wil 
ware geloof van die mens hê, Hy wil 
vertroue en aanbidding hê. En eers 
dan moet die mens hom wend tot sy 
medemens, eers dan kom ,,society” 
aan die orde. 


Om nou, soos die onderhawige arti- 
kel in ,,One for the Road” doen, al- 
leen oor ,,society” bekommerd te wees 
en geen woord te rep oor die geloof 
in Vader Seun en Heilige Gees nie, is 
Social 'Gospel wat lei tot ongeloof. 
Want die Evangelie van Jesus Christus 
skitter in Sy afwesigheid. 


Wat vir die artikel dus laaste staan, 
nl. God, staan vir ons eerste. Daar- 

mee distansieer ons ons reeds in be- 
ginsel van die loflied op ,,revolution”. 
Maar laat ons nou verder luister na 
die evangelie van rewolusie en sy aan- 
tygings na waarde probeer skat. 


Ferstens die aanspraak dat ,,Stu- 
dent Power” oorsee 'n mag geword 
het waarmee regerings rekening moet 
hou. Niemand sal seker ontken dat 
dit inderdaad so is nie. Maar die 
blote feit van die fenomeen ,,Student 
Power” maak dit nie tot iets heilsaams 
nie. Omdat ,,Student Power” voorkom, 
is dit nog nie te regverdig nie. En om- 
dat dit regerings aan die dink gesit 
het, is dit nog nie Christelik-eties ver- 
antwoordbaar nie. Ons artikel in ,.One 
for the Road” dink anders. Want 
nêrens word 'n poging aangewend om 
rewolusie op behoorlike wyse Skrif- 
tuurlik te motiveer nie. Die ,,Skriftuur- 
plaas” vir rewolusie is nie Rom. 13 
nie, maar ,,the storm of criticism, 
protest and defiance that has swept 
campuses from Berkley to Prague”. 


En wanneer ons artikel praat van 
,seemlingly immediate capitulation to 
student demands” verwys dit seker na 
president de Gaulle se kapitulasie voor 
die kommunisties-geinspireerde stu- 
dente. Hoe dankbaar moet ,,One for 
the Road” nie wees dat die Franse 
regering totaal verkrummel het voor 
die vullishope in die strate van Parys 
nie. En dit stem seker tot groot vreug- 
de dat pres. de Gaulle deur die vlieën- 
de bakstene van ,,Student Power” ont- 
setel is. Watter pragtige voorbeeld is 
die Franse studente vir ons ,,who put 
our hope in Christ”. En hoe Bybels 
verantwoord het hulle nie motors aan 
die brand gesteek en geregsdienaars 
aangerand nie. 


Dit is die model van die student: 
iemand wat weier om hom te hou aan 
die voorskrifte van ,,those in official 
vositions over them”, maar hom graag 
laat voorskryf deur ,,almal wat muite- 
ry in regerings wil aanrig”. Daarom 
vind ons artikel dit bitter jammer dat 
studente in Suid-Afrika so onvolwasse 
is, ,for they have not yet grown aware 
of their identity, they still do not see 
themselves in relation to their com- 
rades across the world and the new 
spirit that is moving them”. Maar is 
die ,,comrades” in Frankryk dan nie 
deur kommuniste beinvloed nie? 


In Suid-Afrika moet 'n nuwe ,,sO- 
ciety” tot stand kom. Waarom is stu- 
dente hier dan so blind? Waarom kan 
hulle nie hul rewolusionêre kamerade 


se baksteen- en vullishoopmetodes oor- 
neem om die bestaande orde omver 
te gooi nie? Daarom is die wagwoord: 
Contact!” Studente moet met ander 
studente kontak maak. Met linkse re- 
wolusionêres. En ,across the barriers 
that those in authority have set up 
between them”. ,Across the barriers?” 
Dit klink bekend. 


Het ,,One for the Road” al daaraan 
gedink dat daar in Suid-Afrika stu- 
dente is wat nie kontak wil maak met 
rewolusionêre anargiste nie? Het hy 
al oorweging daaraan geskenk dat 
daar studente in ons land is wat daar- 
van oortuig is dat kontak ,,across 
the barriers” in die suggestiewe sin 
van die artikel onaanvaarbaar is om- 
dat hulle daarvan oortuig is dat grens- 
uitwissing bestaansuitwissing is? Nee, 
want almal wat nie saamskakel met 
linkses en rewolusionêres nie, is on- 
volwasse. Almal wat nie saamstem 
nie, kan nie vir hulleself dink nie. 
Studente in Suid-Afrika is onvolwasse 
omdat hulle nie bakstene deur winkel- 
vensters wil gooi nie. En ,One for the 
Road” oorweeg nie die moontlikheid 
dat studente wat nie wil meedoen aan 
,radical, searing criticism” nie, dit dalk 
vanuit `n hartlike oortuiging weier nie, 
en dat studente wat walg van rewolu- 
sie, dalk op Bybelse gronde aan die 
owerheid gehoorsaam wil wees nie. 
Nee, want die aksioma van die libera- 
lisme staan helder en duidelik uit: Elk- 
een wat met die ,,liberale teorie” 
saamstem, is volwasse en het tot ryp- 
heid gekom; elkeen wat nie saamstem 
nie, is 'n kind en kan nie vir homself 
dink nie. 


Dit gaan ons verstand te bowe dat 
iemand wat homself `n Christen noem, 
rewolusie op die model van oorsese 
gebeure van die afgelope maande kan 
bepleit en aan die einde kan sê: ,, . .. 
the Christian Gospel is a truly revo- 
lutionary force . . . ” Dit getuig nie 
van insig in die Bybelse boodskap nie. 
Want die verandering waarvan die 
Bybel praat, is `n verandering van 'n 
lewe in gebondenheid aan die sonde 
tot `n lewe in gebondenheid aan Chris- 
tus, en nie `n verandering wat met 
bakstene, ongebondenheid en rewolu- 
sie gepaard gaan nie: 'n Bybelse rewo- 
lusie is 'n rewolusie van 'n rebelse 
opstand teen 'God tot `'n gelowig- 
dankbare onderwerping aan God. En 
dit is nie die kleur wat ,,One for the 
Road” aan die woord gee nie. Want 
die opset is duidelik: die gesag in 
Suid-Afrika moet omver gegooi word 
— studente moet dit doen want ,,Stu- 
dent Power” kan nie geignoreer word 
nie — en eers agterna word op die 
klank af `n valse inhoud aan die Evan- 
gelie gegee. 

Eers die mens, dan God. 

Dit is die stem van die liberalisme. 
En dit lei tot: Eers die mens, en nooit 
God nie. Ons protesteer as Christene 
teen hierdie onbybelse artikel. `n Be- 
weging wat homself Christelik noem 
en 'n blad wat dieselfde doen, en wat 
Christus en Sy Evangelie wil inspan 
vir rewolusie, gebruik Sy Naam ydelik 
— dit staan ver verwyder van Rom. 
13. Gelukkig weet studente in Suid- 
Afrika nog dat so 'n misbruik van 
Gods Naam nie ongestraf sal bly nie. 





DIE WERELDRAAD 
VAN KERKE EN 
GEWELD 


Die geskiedenis het 'n manier om 
homself te herhaal. In 1957 was dit 
biskop Ambrose Reeves wat in die 
vergadering van die Sentrale Komitee 
van die Wêreldraad van Kerke die 
gemoedere teen Suid-Afrika gaande 
gemaak het en optrede gevra het. Die 
gevolg van sy pleitrede wat `n gewil- 
lige gehoor gekry het in `n liggaam 
wat hom al sinds 1948 bevwer het vir 
inmenging in die Suid-Afrikaanse 
landsbeleid, was die Cottesloe-byeen- 
koms, waar 'n kragtige poging gedoen 
is om ons landsbeleid as on-Christelik 
voor te hou en die kerke te verenig 
in 'n gesamentlike aanval op die beleid 
van afsonderlike ontwikkeling. 





OR. J. P. OBERHOLZER 





Nou, elf jaar later, is dit mnr. 
Beyers Naudé wat by die Algemene 
Vergadering van die Wêreldraad in 
Uppsala nuwe optrede vra om Suid- 
Afrika te beweeg tot die verwerping 
van sy beleid. Op 'n perskonferensie 
wat hy op 15 Julie daar toegespreek 
het, het hy weer eens sy vrees uitge- 
spreek dat hier geweld sal uitbreek as 
die kerke nie van die gevaar bewus 
gemaak word nie. Dit is nie 'n nuwe 
geluid nie. Ons hoor dit al lankal. Dit 
word sinds 1948 in 'n eentonige suk- 
sessie van uitsprake en besluite steeds 
herhaal. Die Wêreldraad van Kerke 
en sy meelopers het dit ook nie by 
woorde alleen laat bly nie. Elke 
moontlikheid om die bestaande struk- 
ture in ons land om te keer in die 
rigting van `n veelrassige kookpot is 
al ondersoek en die nodige gedoen om 
die saak te bevorder. 

Wat Lees OnsP 


H. H. Miskotte, Letter en Geest, G. F. 
Callenbach N.V. — Nijkerk, 1966. 


In hierdie boek van 'n Nederlandse 
Protestantse teoloog, H. H. Miskotte, 
gaan dit oor hoe die Rooms-Katolieke 
Kerk die Ou Testament verstaan. Die 
titel van die boek, ,,Letter en Geest”, 
wys reeds daarop dat in die Roomse 
teologie die Bybel, behalwe na die 
letter, ook na die gees uitgelê word. 
Hoe die Ou Testament verstaan moet 
word en wat die verhouding van die 
Ou- en die Nuwe Testament moet 
wees, is ook vir die Protestantse teolo- 
gie van die grootste belang. Daarom 
laat ons hieronder 'n kort (uiteraard 
ook, onvolledige) opsomming van Mis- 
kotte se deeglike studie volg. 


Miskotte handel oor die denke in 
die Roomse Kerk oor hierdie saak ge- 
durende die tydperk 1943-1963. Die 
keuse van hierdie tydvak is nie wille- 
keurig nie. In 1943 het naamlik die 
ensikliek Divino Afflante spiritu van 
pous Pius XII verskyn. Hierdie ensi- 
kliek is van fundamentele betekenis vir 
die moderne Roomse bybelwetenskap. 
Miskotte se ondersoek loop tot 1963, 
d.w.s. tot kort voor die Tweede Vati- 
kaanse Konsilie. 


Na 'n noukeurige ontleding van ge- 
noemde ensikliek asook ander pouslike 
uitsprake oor die uitleg van die Bybel, 
kom Miskotte tot die volgende gevolg- 
trekkings: 


(1) dat, volgens die pouslike uit- 
sprake, by die bestudering van 
die Bybel, gebruik gemaak moet 
word van die histories-kritiese- 
en ander moderne metodes. Op 
hierdie wyse kan die letterlike 
betekenis van 'n bepaalde teks 
vasgestel word. 


(2) Die teks het egter ook nog 'n 
mgeestelike betekenis wat verhewe 
is b6 die letterlike betekenis. Hier- 
die geestelike betekenis kan, vol- 
gens Pius XI se ensikliek, die 
beste vasgestel word langs tipo- 
logiese weg. 


(3) Die belangrikste is egter dat die 
bybelverklaarders al die metodes 
wat vir hierdie werk bestaan, sê 
sal gebruik dat dit die goddelike 
gehalte van die Bybel handhaaf 
en die bowe-natuurlike waarhede 
wat daarin vervat is, suiwer uit- 
eensit. Die resultaat van so 'n 
verklaring mag slegs die offisiële 
leer van die Kerk (— Roomse 
Kerk) ondersteun, bevestig of ver- 
klaar. 


Voorts handel Miskotte op noukeu- 
rige wyse oor verskillende Roomse 
teoloë se beskouings oor die verskil- 
lende betekenisse van die Bybel. Be- 
sondere aandag word gewy aan dubac 
se beskouing oor die ,,geestelike be- 
tekenis”, J. Daniélou s'n oor die ,,tipo- 
logiese betekenis” en J. Coppens s'n 
oor die ,,voller betekenis” van die 
Bybel. 


Vervolgens stel Miskotte die gevolge 
wat hierdie verskillende beskouings 
oor die ,,betekenisse van die Bybel” 
vir die verhouding van Ou- en Nuwe 
Testament het. Hy vind dat by dubac 
die Ou Testament tog `n belangrike 
funksie bly beklee. Sy neigings tot 
spiritualisering en die feit dat die Ou 
Testament vir hom in 'n groter mate 
`n menslike geskrif is, lei daartoe dat 
die Ou Testament tog ook maar deur 
hom onderskat word. 


As gevolg van Daniëlou se oorwel- 
digende toepassing van die tipologiese 
metode op die Ou Testament, kan hy 
nie meer as 'n oppervlakkige belang- 
stelling hê vir die dade van God in 
die konkrete historiese situasie van 
Israel nie. Meer nog as by Daniëlou 
word die Ou Testament in Coppens se 
denke verlaag tot kiem of voorberei- 
ding van die Nuwe Testament. Hier 
verloor die Ou Testament sy eie be- 
tekenis in die progressiewe ontwikke- 
ling van die openbaring. 


Miskotte laat ook 'n kritiese oog 
gaan oor enkele teologiese voorver- 
onderstellings wat by dié genoemde 
Roomse teoloë tot die geringskatting 
van die teologiese betekenis van die 
Ou Testament gelei het. Hy noem 
eerstens die inspirasie van die Heilige 
Skrif en toon aan dat dit vir die 
Roomse teoloë 'n moeilike saak is om 
die Heilige Skrif ten volle te aanvaar 
as menslike getuienis. Die gevolg is 
dat die letterlike betekenis van die 
Bvbel deur hulle verwaarloos word. 
Die Ou Testament is ook vir hierdie 
teoloë ,,minder” of ,,anders” ge- 
inspireer as die Nuwe Testament. Dit 
word daarmee gedegradeer tot 'n fase 
in die geskiedenis van die verlossing. 
Wat die begrip ,,openbaring” betref, 
toon Miskotte aan dat in die Room- 
se teologie daaronder nog steeds feit- 
lik net die mededeling van bowe- 
natuurlike waarhede verstaan word. 


Miskotte stel dit self dat die resul- 
tate van sy ondersoek van hierdie sterk 
Roomse denkwerk slegs ou bekende 
feite herbevestig. Eerstens stel hy dat 
selfs die mees intensiewe studie van 
die Bybel binne die Roomse Kerk niks 


meer kan verander aan die Roomse 
Skrifbeskouing nie. Tweedens is dit 
vir Miskotte duidelik dat die Roomse 
teologie gerig is op kontinuiteit, ont- 
wikkeling en harmonie. Al die aandag 
word in beslag geneem deur die po- 
ging om die oorgang van Skrif na tra- 
disie so vloeiend as moontlik te maak. 
Wat die verhouding van Ou 'Testa- 
ment en Nuwe Testament betref, is 
daar in die Roomse teologie slegs plek 
vir soverre as wat dit pas in die 
wyere .en oorkoepelende kader van 
Skrif en tradisie. Derdens is die har- 
monie van Ou en Nuwe Testament 
senvoudig uitgangspunt in die Room- 
se teologie van hierdie tydvak. Ter- 
wyl die eenheid van Ou- en Nuwe 
Testament geloofsaak is vir die Protes- 
tante word in die Roomse teologie 
gesoek na rasionele bevestiging van 
hierdie harmonie. In die poging om 
hierdie harmonie te bewerkstellig, is 
verwaarlosing en geringskatting van 
die Ou Testament aan die orde van 
die dag. Tog meen Miskotte, dat daar 
a.g.v. die ontwikkeling van die Room- 
se denke in die betrokke twintig jaar, 
optimisme mag bestaan dat die Room- 
se Kerk tot 'n meer ewewigtige be- 
skouing van die Ou- en die Nuwe 
Testament sal geraak. 


Dit is duidelik dat Miskotte se boek 
oor 'n moeilike onderwerp handel. Hy 
het myns insiens, egter daarin ge- 
slaag om 'n duidelike beeld van die 
Roomse denke oor hierdie saak in die 
gekose tydvak te gee. Graag wil ons 
dan ook hierdie boek van harte aan 
beveel by die lesers van Die Her- 
vormer. 

C. J. Mans. 


Israel in die Krisis, deur prof. dr. P. 
A. Verhoef. Uitgegee deur die N.G. 
Kerkboekhandel, Pretoria. Prys on- 
vermeld. 


Met hierdie boekie van so om en 
by 100 bladsye gee die Stellenbosche 
Ou Testametikus homself rekenskap 
van die probleem Israel. Hy tree hier- 
mee in ,,gesprek” met diegene wat op 
hierdie gebied anders as hy dink en 
voer argumente op die Skrif gebaseer 
teen hulle standpunt aan. Hy is 
serieus in sy navorsing. Grondig gaan 
hy op die Bybelse gegewens in. Dit 
gaan hom veral teen die standpunt 
van baie teoloë en wat ook deur die 
Chiliaste (voorstanders van die dui- 
sendijarige vrederyk op aarde) gehul- 

MEMORIAM 


In liefdevolle herinnering dink ons terug aan 
ons ontslape dierbares wat ons vooruitgegaan 
het en nou rus van hulle arbeid. Ons mis hulle 
nog steeds, maar treur nie oor hulle soos die 
ander wat geen hoop het nie. Ons dank God 
vir wat hulle deur sy genade beteken het. 








LABUSCHAGNE — Maria Magdalena. Onvergeetlik 
bly vir ons die mêre van 16 Augustus 1967 toe van 
ons weggeneem is na die hemelse woning, ons dier- 
bare moeder. Eensaam is die dae, stil die verlange, 
maar liefdevol die herinneringe. Ons dank die Heer 
vir haar voorbeeldige lewe. Ons dink ook aan ons 
vader wat haar vooruitgegaan het op 18 Augustus 
1934. 


Bedroefde kinders Nick en Lettie Heyneke. 





BOSHOFF — Benjamin. 'n Jaar van verlange is 
verby, toe die Here so skielik van ons weggeneem 
het op 22 September 1967 sonder 'n afskeidskus. 


Sy plek is leeg, 
Sy stem is stil, 
,Maar ons swyg dit was Gods wil. 


Sy bedroefde eggenote Kittie Boshoff, kinders en 
kleinkinders. Boshoff, Potgieters en Sutherland. 
Rietfontein, Pretoria. 





HEYNEKE — Hendrina. Sewe jaar is verby. Ons 
staan weer stil by 1 Oktober 1961 toe van ons skielik 
weggeneem is ons teerbeminde moeder en groot- 
moeder. Heer, U wil geskied. 


Verlangende kinders. 
Danie, Johanna en kleinkinders. 
D. P. Richards. 





DE KOCK — Anna Catharina Gesina (gebore 
Swanepoel). `n Jaar van stille trane, eensaamheid 
en verlange is verby en weer dink ons aan die mêre 
van 2 September 1967 toe ons moes afskeid neem 
van ons dierbare moeder in die ouderdom van 74 
jaar. Dankie liewe Heer dat u haar so lank vir ons 
gespaar het. Sal haar nooit vergeet nie. 


Ons berus in Gods wil. 


Diepbedroefde kinders, Joe en Susan Steele. 
Bus 123, Duiwelskloof. 





FOURIE — Frederick Swerus. Weggeroep, sonder 'n 
afskeidsgroet op 9 September 1967, my dierbare 
lewensmaat ons pappa en oupa, in die ouderdom 
van 63 iaar. 


Een jaar van eensaamheid is verby, elke dag nog 
esnsamer, altyd in ons gedagtes. 


Sy treurende eggenote, Lina Fourie, kinders, David 
en Cornelius du Toit, John en Corrie Baird, Theo en 
Heila Fourie en 7 kleinseuns. 

Booysensstraat 156, Vryheid, Natal. 

DOODSBERIGTE 


Dit het die almagtige God behaag om die siele 
van ons tans gestorwe broeders en susters wie 
se name hieronder vermeld word, tot Hom te 
neem. Hulle liggame is aan die aarde toevertrou 
in die vaste en sekere hoop van die opstanding 
tot die ewige lewe deur ons Here Jesus 
Christus wat die vernederende liggaam aan Sy 
verheerlikte liggaam gelyk sal maak. Die familie 
treur oor hulle heengaan en die Hervormde 
gemeenskap treur saam. 





PELSER —Martinus Johannes. Dit het die Here be- 
haag om uit ons midde weg te neem ons teergeliefde 
broer in die ouderdom van 68 jaar op 8 Julie 1968. 
Ons sal swyg, o Heer, dit was U wil. 


Bedroefde suster en swaer, T. en M. Rudolph. 
Bronkhorstspruit. 





VAN NIEKERK — Susanna Johanna Susarah Jacoba. 
Dit het ons hemelse Vader behaag om van ons weg 
te neem op 12 Augustus 1968, my teerbeminde egge- 
note, ons moeder, grootmoeder en oorgrootmoeder, 
in die ouderdom van 72 jaar na 'n gelukkige egver- 
bintenis van 56 jaar. 

Bitter swaar is die skeiding maar soet is die herin- 
nering aan haar wat vir ons lief en dierbaar was. 


Bedroefde eggenoot, kinders, kleinkinders en agter- 


kleinkinders. 
Doornpan, Pk. Glaudina. 





BASSON — Johannes Theodorus. Dit het God die 
Almagtige behaag om op 30 Mei 1968 van ons weg 
te neem, my dierbare eggenoot, ons pappie en oupa 
in die ouderdom van 65 jaar. 

Sy plek is leeg, sy stem is stil. 

Ons swyg, o Heer, dit was U wil. 


Bedroefde eggenote, kinders en kleinkinders. 





ROSSOUW — Sieg, 26 jaar; Nelie. 23 jaar en Elize, 
1 jaar en 10 maande. Onvergeetlik bly vir ons 12 
Julie 1968 toe van ons plotseling weggeneem is deur 
`n noodlottige motorongeluk ons dierbare kinders. 
Ons sal hulle altyd mis, maar ons vertroue op salige 
weersien hiernamaals. 
Bedroefde ouers en familie. 
W. H. du Toit. 
Rhenosterfontein, 
Pk. Kuilfontein. 





DANKBETUIGING 

Die kinders van wyle kmdt. D. R. J. van Vuuren 
wil graag alle familie en vriende bedank vir hulle 
belangstelling tydens die siekte asook vir die blyke 
van meegevoel. 





DANKBETUIGING 

Koos en Ella Kriel en gesin wil die broers en 
susters met hulle kinders hartlik bedank vir hulle 
hulp en bystand tydens die siekte asook daarna. 


Hervormer 


AMPTELIKE ORGAAN VAN DIE 
NED. HERV. KERK VAN AFRIKA 


Geregistreer aan die Hoofposkantoor 
as 'n Nuusblad. 


Uitgegee deur die Ned Herv. Kerk 
van Afrika. 


Intekengeld: 75c. per jaar. 


Die blad verskyn in die begin van 
elke maand. Stukke vir publikasie 
moet die redakteur op die allerlaaste 
bereik, veertien dae voor publikasie. 


ADVERTENSIETARIEWE : 


Geboortes, verlowings, en huwelike 

R1.00 vir 'n maksimum van 60 woorde, 

en 2 sent per woord bo 66 woorde, 
vooruitbetaalbaar. 


Doodsberigte en In Memoriams 
R1.60 per plasing. 


Advertensies en adresveranderinge 
(vermeld sowel oue as nuwe adres) 
aan . .. 


Die Advertensiebestuurder, 
DIE HERVORMER, 
Posbus 171 — Krugersdorp. 


Advertensies moet aan die advertensie- 
bestuurder gestuur word nie later nie 
as die eerste van diemaand van 
publikasie nie. 


—— 


As 'n foto geplaas moet word: R6.00 
ekstra vir die maak van drukkersblok. 





Gedruk deur: 


N.H.W -PERS, 
Humanstraat 55, Krugersdorp. 





Amptelike Berigte 


Ds. N. M. J. S. Heyneke, wat voor- 
heen weens gesondheidsredes uitgetree 
het, het so herstel dat die Kommissie 
van die Algemene Kerkvergadering 
hom weer toegelaat het tot die Evan- 
gelie-bediening en beroepbaar gestel 
het. Sy adres is Albrechtstraat 25, 
Annlin, Pretoria. 

Van harte terug verwelkom. 





Prof. dr. en mev. A. S. Geyser het 
bedank as lede van die Ned. Hervorm- 
de Kerk. Hiermee het prof. Geyser se 
amp as predikant ook verval. Die 
Kommissie var die Algemene Kerkver- 
gadering het besluit om die bedanking 
te aanvaar, om sekere bewerings van 
prof. Geyser te verwerp en om die 
kerk te geleëner tyd ten volle in te 
lig oor die aangeleentheid. 





BEROEPE PREDIKANTE. 
@ AANGENEEM: 


Ds. T. F. J. Dreyer van Wonderfontein 
na Durban. 

Ds. M. J. du P. Beukes van Vanderbyl- 
park na Sannieshof. 

Ds. F. J. H. Buitendag van Villieria 
na Oos-Moot. 

Ds. D. G. $. Steyn van Duncanville na 
Sabie/Dullstroom. 

Ds. L. J. J. Nell van Durban na 
Empangeni. 

Ds. M. J. Naude van Turffontein na 
Pierneef. 

Ds. W. J. $. Simpson van Wolmarans- 
stad na Bulawayokombinasie. 

Ds. W. G. Habig van Evander na 
Leeudoringstad/Makwassie. 


@ BEDANK: 


Ds. D. J. C. van Wyk van Springs na 
Marble Hall. 

Ds. M. J. van Schalkwyk van Rand- 
burg na Lichtenburg-Oos. 

Ds. J. H. van Staden van Lichtenburg 
na Randpoort. 

Ds. J. B. J. van Rensburg van Pieter- 
maritzburg na Springs-Oos. 

Ds. N. H. Buitenweg van Vereeniging 
na Kimberley. 

Ds. A. N. J. D. Alberts van Naboom- 
spruit na Pretoria. 

Ds. C. $. Steenekamp van Vliegepoort 
na Johannesburg-Wes. 

Ds. C. L. v.d. Berg van Phalaborwa 
na Magaliesburg. 

Ds. H. G. v.d. Westhuizen van Vry- 
burg na Johannesburg-Wes. 

Ds. H. M. E. Dreyer van Wilkoppies 
na Witbank-Suid. 


@ RADIODIENSTE OKTOBER 1968. 


Gewone Eredienste: 


6.10.1968 7.00 nm. Kortgolf. 
Kaapstad. 

13.10.1968 10.30 vm. Kortgolf en 
S.W.A. Vereeniging. 

20.10.1968 7.00 nm. Medium en F.M. 
Potchefstroom. 

3.11.1968 10.30 vm. Medium, F.M,, 


R.S.A. Pretoria-Oos. 
Vroeë Oggend en Aand Oordenkings: 


6.30 vm. en 11.10 nm.: 

3.10.1968 Ds. C. L. Badenhorst. 
24.10.1968 Ds. J. P. J. Wagenaar. 
30.10.1968 Ds. J. P. J. Wagenaar. 
Oggendoordenkings — 10.15 vm.: 

8.10.1968 Ds. M. J. Naude. 
15.15.1968 Ds. J. P. Jacobs. 
22.10.1968 Ds. A. J. Nolte. 
29.10.1968 Ds. P. J. Booysen. 

Laat Sondagaandoordenkings — 

11.10 nm.: 

6.10.1968 Ds. J. P. J. Wagenaar. 
13.10.1968 Ds. J. B. J. v. Rensburg. 
20.10.1968 Ds. J. B. J. v. Rensburg. 
27.10.1968 Ds. J. B. J. v. Rensburg. 
Sondagoggend Vroeë Oordenkings — 
7.40 vm.: 

20.10.1968 Prof. J. 1. de Wet. 


Luister ook na ,,Wat sê die Bybel?” 
onder leiding van Danie Erasmus Son- 
dagaande 9.10 nm. 

Jeugprogram 2.50 nm. 
Onder die Soeklig deur dr. A. P. 

Treurnicht om 8.50 nm. 
Bybelvoorlesing: Kom na die waters 

6.10 nm. 

P. M. Smith, 
Skriba. 





BIDDAG VIR GESAAIDES 

kom, of watter oorvloedige vrag hy 
kan dra sonder skade aan sy siel nie. 
Daarom pas dit elkeen om vergenoegd 
te wees. Die godsaligheid saam met 
vergenoegdheid is 'n groot wins” 
(Tim. 6:6). 


So verstaan, is die wese van ons 
gebed op hierdie biddag die vierde 
bede van die gebed wat die Here ons 
self geleer het: ,,Gee ons vandag ons 
daaglikse brood”. Dit pas ryk en arm. 


Die Hervormer, Oktober 1968, Bladsy 25 


Wat Lees Ons? 


] Vervolg van bladsy 23. 


dig word nl. dat Israel nog is die uit- 
verkore volk van die Here. 


Die werkie is in vier hoofstukke 
ingedeel. Na 'n oriënterende hoofstuk 
oor die huidige staat Israel en die ver- 
skillende opvattings iv.m. hierdie 
probleem, gaan hy in hoofstuk twee 
oor tot ontleding van die Skrifge- 
gewens hieroor. Hoofstuk drie is ge- 
wy aan die basiese gesigspunte en die 
laaste hoofstuk vat sy slotbeskouings 
saam. 


Hy verwerp die standpunt van die 
Hervormde Kerk van Nederland soos 
vasgestel in die Belydenisskrif ,,Fun- 
damenten en Perspektieven van Bely- 
den” waarin die mening gehuldig 
word dat Israel nie deur God verstoot 
is nie, maar nog steeds die bondsvolk 
van die Here is, en hy onderskryf die 
mening van die Gereformeerde prof. 
Herman Ridderbos, wat bv. Rom. 11: 
26 so verklaar, dat die woorde: ,En 
so sal die hele Israel gered word” sien 
op die ,,oorblyfsel ooreenkomstig die 
verkiesing van die genade”, om in 
hierdie oorblyfsel sy volk te hand- 
haaf. Die deel dus vir die geheel. Dit 
kom volgens die voorstanders van 
hierdie beskouing daarop neer dat die 
kerk in die plek van Israel gekom het. 


Dat die ,,genade-karakter” van die 
evangelie ,,op grond van 'n veronder- 
stelde uitverkorenheid van die volk” 
(Israel) verswak sou wees, sien ons 
nie in nie. Word deur hierdie stelling 
die genade en die uitverkiesing nie 
enigsins van mekaar geskei nie? 


Dit is nie die eerste keer dat prof. 
Verhoef 'n studie aan hierdie moeilike 
saak wy nie. Dit word waardeer dat 
hy op so 'n deeglike wyse die dis- 
kussie weer aan die gang sit. Ons het 
waardering ook vir die wyse waarop 
- hy sy onderwerp benader, al stel ons 
ook hier en daar `n vraagteken, maar 
in elk geval is die laaste woord oor 
hierdie stuk van die leer hier nog nie 
gespreek nie. 

Joh. Dreyer. 





mUit Stof en As”, geskryf deur F. W. 
Ouass. Uitgewers: Willem Gouws 
(Edms.) Beperk, Johannesburg/ 
Kaapstad, 1967. 154 bladsye. 
R2.00. 


Prys 


Nadat die kerke in ons land rou- 
dienste gehou het, na die skokkende 
sluipmoord op wyle dr. H. F. Ver- 
woerd, het mense gewonder wat die 
gevolge van so 'n daad kan wees! Een 
van die gevolge (afgesien van soveel 

Die Wereldraad van Kerke en geweld 


[ Vervolg van bladsy 22 


Wat egter besonder interessant is, 
is die middele wat deur mnr. Naudé 
in Uppsala aan die hand gedoen is om 
die situasie hier te verander: `n oplei- 
dingsprogram in nie-geweldpleging vir 
lidmate wat deur die Suid-Afrikaanse 
kerke onderneem moet word; onder- 
steuning deur buitelandse kerke vir 
Suid-Afrikaanse kerke wat werk Vir 
nie-gewelddadige oplossings; besoeke 
aan Suid-Afrika deur leiers op baie 
gebiede vanoor die hele wêreld; beur- 
se en meer onderwys vir ,,native 
South Africans”; studente uitruilings- 
programme; die toetrede van die Re- 
formed Church in America tot die dia- 
loog oor apartheid. 


Welke vorm sou so 'n opleidingspro- 
gram in nie-geweldpleging moet aan- 
neem? En wie sou eintlik vir so 'n 
opleiding in aanmerking kom? Dalk 
dié persone wat deur 'n jarelang vol- 
gehoue aanhitsing tot die oortuiging 
gekom het dat geweld onvermydelik 
is om die doel wat aan hulle voorge- 
hou is te bereik? Skrywer hiervan is 
dankbaar oor die klem op nie-geweld- 
pleging, maar moet dadelik daarby 
voeg dat hy nie bewus is van so `n 
smeulende, oplaaiende gevoel in Suid- 
Afrika wat tot geweld kan lei nie. 
Inteendeel, hy verneem van vriende- 
like betrekkinge tussen Suid-Afrika 
en sy swart buurstate op regerings- en 
persoonsvlak, van `ʼn lewenskragtige 
sosio-ekonomiese toestand in die tuis- 
lande, toenemende rassevrede en on- 
derlinge welwillendheid. Hy weet van 
bewerings oor die plofbare situasie in 
die land, maar dié hoor hy nie uit 
die mond van Bantoeleiers in Suid- 
Afrika nie, ook nie van mense wat 
op baie vlakke gedurig met nie-blanke 
bevolkingsgroepe in aanraking kom 
nie — hy hoor dit gewoonlik uit die 
buiteland! Ook van Suid-Afrikaners 
via die buiteland. Wil mnr. Naudé nie 
maar direk met ons praat nie? Hy 
kan begin deur saaklik en op die man 
af aan te toon op watter gronde hy 
beweer dat die diens van God en die 
aanvaarding van apartheid nie te ver- 
sien is nie. Ons is nie geinteresseerd 
in deklamasies onder die toejuiging 
van die verteenwoordigers van die 
wêreldpers nie, maar in grondige, ge- 
balanseerde beredenerings van ons 
situasie. Wat mnr. Naudé waarskyn- 
lik nie begryp nie, is dat 'n voorstan- 
der van die beleid van afsonderlike 
ontwikkeling: met meer reg 'n ,,advo- 
cate of racial eguality” genoem kan 
word. 


Wat die ander middele betref wat 
deur mnr. Naudé aan die hand gedoen 
is — Jaat ons gewaarsku wees. Brein- 

spoeling is in die atmosfeer waarin die 
Wêreldraad beweeg, `n gedugte en 
effektiewe wapen. Genoeg uitruilings- 
programme, genoeg blootstelling aan 
die verworde moralisme vanwaaruit 
ons vêroordeel word, en ons val soos 
'n ryp appel in die skoot van ons 
vyande. Breinspoeling bereik wat ge- 
weld nie bereik nie; effektiewe omver- 
werping. Mnr. Naudé het blykbaar nie 
kennis geneem van die toetrede van 
die Reformed Church in America tot 
die gesprek oor apartheid nie, en ook 
nie van die antwoorde op hulle skry- 
we nie. Soos talle ander liggame het 
hulle eers ons beleid veroordeel, `n 
beroep op Amerikaanse beleggers ge- 
doen om hulle geld uit ons land te 
onttrek, en op die V.V.O. om die ,,no- 
dige stappe” te doen om ,,geregtigheid 
vir die verdruktes” te verkry, en toe 
ewe vriendelik en Christelik aan ons 
geskrywe om 'n beroep op ons ge- 
wetens te doen. Is dit `n ,,gesprek” of 
is dit 'n tirade? Op talle lywige uit- 
eensettings van die Suid-Afrikaanse 
beleid het ons dusver nie eers altyd 
erkenning van ontvangs gekry nie. 
Maar in elk geval het ons nou opnuut 
gehoor dat uitruilingsprogramme, be- 
soek van buitelandse ,,leiers” en 
skrywes van kerke elemente van die- 
selfde patroon is. Laat ons gewaarsku 
wees. 








MONUMENTE 
EN 


GRAFSTENE 


GEMAAK UIT DIE 
BESTE PRETORIA - GRANIET 


Word afgelewer en opgerig op 
enige dorp en plaas 


PRYSE NA ELKEEN SE 
VERMOË 








Pryse en Katalogus 
op aanvraag! 


d. E. P. ROODE 


POSBUS 163 — FOON 808 

DATUM 


2 JANUARIE '69— 
14 FEBRUARIE '69 


21 MAART '69— 
16 APRIL '69 

20 JUNIE '69— 
25 JULIE '69 


25 SEPTEMBER '69— 
15 OKTOBER '69 


EE Ee N 


Hou valtansie op U meanier—wanneer U 25% 
op Ireingeld beSnAtr ( kinders onder 7 juar ry vemiel!) 


Konsessiekaartjies is onderhewig aan sekere 
minimumtariewe en is geldig vir een maand. 
Terugreise mag nie aanvaar word binne ses dae 
vanaf die aanvang van die heenreis nie. Kon- 
sessies geld nie vir die Bloutrein nie. 

BEPLAN U VAKANSIE VIR HIERDIE DATUMS: 


Begin die heenreis in die aangeduide tydperke en bespaar `n kwart van die gewone tarief. 


VAN ENIGE STASIE IN NA ENIGE STASIE IN 
TRANSVAAL EN DIE REPUBLIEK EN 
NATAL SUIDWES-AFRIKA 
DIE REPUBLIEK DIE REPUBLIEK EN 


SUIDWES-AFRIKA 


(Heen- en retoerreise mag nie op 4 en 7 April 1969 begin word nie.) 


DIE REPUBLIEK DIE KAAPPROVINSIE 


DIE REPUBLIEK DIE REPUBLIEK EN 


SUIDWES-AFRIKA 


Sitplekke kan tot drie maande vooruit bespreek 
word—bel net die besprekingskantcor by u 
naaste stasie of nog makliker, laat die S.A. 
Spoorwegreisburo of `n aangestelde reisagent 
al u  reisreëlings tref, insluitende hotel- 
besprekings. 

VERSEKERAARS BEPERK 

Tel. 3-1258 

Wat lees ons? 


[7] Vervolg van vorige bladsy 


ander), is ongetwyfeld dat mens weer 
begin nadink het oor die geskiedenis 
van jou nasie. Vanwaar en waarna- 
toe? In uitstekende Afrikaans sien ons 
hoe die hooffiguur in hierdie Roman, 
,Snaar”, 'n nuwe belangstelling en 'n 
nuwe liefde vir sy volk ontwikkel. 
Dis die volk wat uit stof en as op- 
gestaan het om 'n plek op die Suid- 
punt van Afrika in te neem. 


Die verhaal neem mens heen en 
weer tussen gebeurtenisse op inter- 
nasionale en nasionale vlak gedurende 
die jare 1943 en 1945. Veelbewoë 
jare! In Europa het die bloed gevloei. 
In ons eie land tweespalt en broeder- 
twis! Waarskuwend teen hierdie laas- 
genoemde verskynsel in ons volkslewe, 
broedertwis, trek die skrywer `n lyn 
deur tot die heel jongste geredekawel 
oor ,,verlig” en ,,verkramp”. Daarvoor 
moet ons op ons hoede wees. Ook die 
Kerk moet daarteen waarsku want 'n 
huis wat in sigself verdeeld is, sê die 
Woord, sal val. 


Graag beveel ons hierdie werkie — 
ligte leesstof maar spannend en in- 
teressant, by ons lesers aan. 


P. J. Theo Koekemoer. 
Potchefstroom-Noord. 


“Padda in die Wye Wêreld”, deur T. 
G. Nel. Prys R1-60. 


Hierdie boekie, uitstekend geskryf 
vir die voorskoolse kleuters, is gedruk . 


deur Voortrekkerpers Beperk en word 
versprei deur die Transvaler Boek- 
handel. 


Die paddafiguur, verskyn in soveel 
vir die kind amuserende gedaantes — 
geillustreer deur Annette Stork. 


Veral vir :die grotere voorskoolse 
outjies, sal voorlees uit hierdie boek, 
groot pret verskaf. Die inhoud is eg- 
ter nie alleen vermaaklik én vir die 
kind se bevattingsvermoë geskik nie, 
maar daaragter sit hierdie een groot 
feit waaraan haas niemand. dink nie: 
daagliks .sterf daar duisende paddas 
in belang van. die wetenskap! Nie 
slegs konyne nie, maar ook paddas het 
dus 'n reusedeel bygedra tot die mens 
se kennis ten opsigte van die natuur 
en mediese wetenskap. 


Die boek het dus beslis ook 'n op- 
voedkundige tendens. Ons beveel dit 
graag aan. 

(Mev.) Tienie Koekemoer. 
Potchefstroom-Noord. 


Gemeentelike Berigte 


KERKBOUFONDS — PORT ELIZABETH 


Soos verantwoord Mei 1968 .. .. .. ia ee Es 


Bydrae ontvang: 


Gemeente Sasolburg — 2e bydrae .. . .. . 
5 Hartebeespoort— 2e bydrae .. . . . 


” Waterberg 
5 Pretoria-Wes .. . 


jy Rustenburg — 2e byërae se EE 


sy Carletonville .. . 
is Duncanville .. .. .. 


s Pretoria-Suid EE 


” Elandspoort .. 


5 Alberton” 2 EE ES 
s DrietRiviere!. ae 


sy Springs-OOS . -— - 
Meyerton — 2e bydrae - 
@ueenstown - 


Marble Hall . 


Virginia — 


Verkoop 100 RE 


N.H.S.V. Potchefstroom -. .. - 


Uit eie geemente . .. .. sm se EE EE ER 


Boufonds soos per 22 Julie 1968... 


' Witpoortjie .. . ss es ee ese Ee es se 


Swellendam — GE dae REIS 
Hennenman .. .. se se we ee ee we we ea ee es 
Noord-Rand . .. soe es ee ea ee es 


R5462.59 


R25.00 
R50.00 
R50.00 
R50.00 
R50.00 
R20.00 
R25.00 
R60.00 
R15.00 
R10.00 
R50.00 
R25.00 
R50.00 
R 5.77 
R60.00 
R25.00 
R30.00 
R 5.00 
R25.00 


R10.00 
R100.00 


R203.38 R944.15 





R6406.74 





Afskeid van ds. en 


mev. M. J. Beukes 


'n 'Geweldige sosiale met  foto- 
belaaide: afskeidsfunksie, adres en ge- 
skenke? Geensins. Alleen soos ons hul- 
le leer ken het, ernstig pligsgetrou in 
sy roeping. Was in diens van die ge- 
meente tot met die weggaan na San- 
nieshof.. Die afskeid was `n erediens, 
met die vertroostende boodskap, ,Die 
Here sal voorsien”. Met hul ontvangs 
het ds. Beukes dit dan ook so aan die 
verteenwoordigende gemeenskap ge- 
stel, dat hy gekom het om in diens van 
die Hervormde Gemeente Vanderbijl 
park, tewerk. As eerste vir die gemeen- 
te, en tot met hul weggaan was dit so. 
Daar was net nie 'n tweede geleent- 
heid geskep nie. As eerste gemeente 
in hul lewe, het hulle dan ook seker 
met al die probleme wat moontlik te- 
voorskyn kan kom in 'n gemeente te 
doen gekry. Nooit het hy enige saak 
as vanselfsprekend aanvaar alvorens 
die kerkraad nie in die opsig genader 

was nie. Wat hy en mevrou vir die 
gemeente beteken het, en wat verrig 
was in die tyd wat hul by ons was sal 
altyd deur die gemeente met dank- 
bare erkentlikheid onthou word. 


Ons kan dus alleen sê, om u te kon 
ken en vir hartlike samewerking, ds. 
en mev. Beukes, ons innige dank. Seën 
en sterkte verder in die gemeente 
waar u ookal mag werk en dien. 


Namens die gemeente, 
Oudl. G. Kunneke, 
Skriba. 





VERNIETIG AARBEIE 


Nasies Da BEES geformuleerde 

ID stop die en en gejeuk van 
OE EE ops 10 tot 20 minute. Die 
spesiale, EE Deo bestanddele laat 
seer, geswelde weefsels gou krimp en 
beter voel. Dan kan u in gemak werk, 
Fa loop en sit. EG EG end 





Pyn se Moses ... 


OTTO se 


VYF-AKSIE 
SENUWEE PYNPOEIERS 


PRYS: 17lc. en 37e. 


Nie net 'n gewone Hoofpyn 
Poeier nie. 


Seker die enigste pynpoeier met vyf 
bestanddele en elkeen vir 'n sekere 
doel. 


Duisende word elke dag vervaardig 

en verkoop. ls u een van die ver- 

bruikers? lndien nie, probeer Otto's 

vir Hoofpyn, Jig, Rumatiek, Verkoue, 

Heupijig, Koorsagtigheid en enige 
ander pyn. 


Otto's verlig pyn binne enige oom- 

blikke. Otto's bring genesing aan en 

verban pyn. Otto's kalmeer en voed 

die senuwees. Otto's breek verkoue 
en koors. 





As daar nie pyn en moeilikheid in 
die wêreld was nie, sou alles uit pret 
bestaan het. Ongelukkig is die groot- 
ste vyand PYN. Die vyande van alles 
wat leef en asem haal. Ja, pyn wat 
genot vernietig, die lewe bemoei en 
swartgalligheid verwek en selfs kan 
lei tot senuweewrakke. Maar vra uself 
of dit nodig is in die moderne wêreld? 
Nee, glad nie! Hou net 'n pakkie Otto 
se poeiers byderhand, die vyfaksie 
poeier, wat pyn se moses bly, die 
senuwees kalmeer en lewenslustigheid 
verskaf. 





Na jare van navorsingswerk 
bied ons u aan 


OTTO SE BOEGOE EN 
JENEVER PILLE 


OM DIE NIERE EN BLAAS TE 
REINIG 


Prys: 35c. 


in smaaklose Pil vorm, is dit 'n heel 
ander storie. Die Pille is saamgestel 
grotendeels uit die ekstrakte van 
Boegoe en Jenever met ander stowwe. 
Boegoe en Jenever is welbekend. Ook 
die mediese waarde en smaak. Maar 
om u bloed, lewer en blaas te suiwer 
tesame met 'n sagte lakseermiddel. 
Besonder goed vir Jig en Rumatiese 
leiers om die Pille saam met Otto se 
vyfaksie senuwee en pynpoeiers te 
gebruik. 





Dr. Collin se Pille 


Prys: d5c. 
VIR GAL EN LEWER 


Blakende gesondheid is die teenoor- 
gestelde van die volgende klagtes: 


Nare hoofpyne, 

Gal aanvalle, 

Bitter mond, 
Aangepakte tong, 
Hardlywigheid, 
Vlekke voor die oë, 
Opgeblaasde gevoel, 
Lusteloosheid, 
Sooibrand, 

Geel gelaat. 


DIE OORSAAK: 
Lewer, Gal en Hardlywigheid. 


Gal vloeistof word deur die lewer ver- 
vaardig, en is noodsaaklik om die kos 
wat ons eet in 'n ryk vloeistof te help 
verander. Gedeelte hiervan word deur 
die wand van die ingewande in die 
bloedstroom opgeneem, wat dan krag 
en energie aan die liggaam verskaf. 


Terselfdertyd is gal vloeistof ook die 

natuurlike lakseermiddel en behoed- 

middel, dit verhoed die onnatuurlike 

vergaan van voedselware in die 
ingewande. 


Die lewer kan te veel of te min gal 
vervaardig en dan volg al die ver- 
melde moeilikhede. 


Oor ryke voedsel, gemengde etes, te 
veel vleis, vet, en gebak veroorsaak 
oortollige gal wat dan in die galblaas 
bewaar word, en dan volg al die 
bekende kwale bo vermeld. 


Word te min gal vervaardig, is dit 
gewoonlik hardlwigheid en 'n bleek 
gelaatskleur. 


Dit is hoe Dr. Collins se pille saam- 
gestel is om albei, lewer en galblaas 
te reinig en u van die klagtes te 
verlos. Sterk lakseermiddels SOOS 
kasterolie, ens. is slegs tydelike ver- 
ligting. 
Vir oortollige gal, wat alles veroor- 
saak behalwe hardlywigheid, is die 
behandeling stadig maar seker. Dr. 
Collin se Pille. — Neem een pil drie 
keer per dag na ete vir 3-4 dae. Dan 
een pil soggens en saans vir 7 dae. 
Neem elke pil saam met 'n glas vol 
water. Hardlywigheid kan verhoed 
word deur 6-8 glase water gedurende 
die dag te drink dan met slapenstyd 
een of twee Dr. Collin se Pille. 


Onthou: Dr. Collin se Pille vir Lewer 
en Gal moeilikhede. 


OTTO se 
TIEMIE STROOP 


Prys: 25c. 
Die Kleinspan se Vriend 
Vir Hoes, Kroep, Verkoue, Koors, 


Kinkhoes en enige bors aandoeninge. 

Dié is seker die enigste Tiemie 

Stroop so bemark vir die gebruik van 
Babas en Kindertjies. 


Tiemie bevat die gesonde ontsmet- 
tingsmiddel naamlik ,,Thymol” wat 
kroepagtige borskwale dadelik verlig 
deur die slym vloeibaar te maak en 
verstoppings in die lugpype te voor- 
kom. Bestanddele word ook by die 
smaakvolle stroop gevoeg om koors 
te breek, slym op te bring, hoes te 
bestry en hardlywigheid te voorkom. 
Kindersiektes laat u skrik, maar met 
Otto se Tiemie Stroop is u heeslveig, 
vernaam as kinders vals verkoues het 
met tande kry. 


Dié middel is uitstekend vir Babas 
en Kinders tot 8-10 jaar en dit 's 
smaakvol. 





Senuwees! Senuwees! 


DIE ALOMBEKENDE KLAGTE IN 
DIE MODERNE WÊRELD 


DIE ANTWOORD: 
DIE GEURIGE ROOI STROOP! 


OTTO SE SENUWEE EN 
VERSTERKINGSMIDDEL 


Die algemene versterkingsmiddel vir 

lusteloosheid, senuweeswakheid, sleg- 

te eetlus, bloedarmoede, slaaploosheid, 

moegheid, bewerigheid en 'n snaakse 
gevoel op die maag. 


Wel, indien u so voel, is Otto se 
Senuwee en Versterkingsmiddel u 
enigste toevlug! 


Die Brein en Rugmurg is die hoof 
senustelsel ,,Hulle voedsel is Tyk, 
skoon bloed”. Vanuit die ruggraat 
sprei die hele senuweestel, elk bedoel 
vir 'n sekere deel van die liggaam. 
Word een of ander senuwee gestoor 
of ooreis, dan volg die bovermelde 
kwale, gekenmerk deur die kort- 
gebondenheid. 
Die toevlug — Otto se Senuwee en 
Versterkingsmiddel. 


DIE PRYS: 65c. 
vir 32 dosis. 





Weier a.u.b. plaasvervangers, dring aan op die egte met hierdie geregistreerde handelsmerk. Oral 





verkrygbaar of direk van Apteker. 
G. FOURIE — POSBUS 762 — PIETERMARITZBURG 

Produk van Suid-Afrika 


VRFA 1650 

